“Edonork afina dezake piano bat, baina soinu polita lortzea beste kontu bat da” – Irunero\nPosted on 2013(e)ko irailak 9 by Irunero\nJose Mari Michelena irundarrak 30 urte daramatza pianoak afinatzen. Harrez geroztik, bere esku trebe eta belarri finari esker, hainbatek berreskuratu dute tonu perfektua.\nGaur egun konpetentzia handia dago; baina, bere ustez, lan profesionala egiten dutenak ez dira hainbeste.\nMusika ikasketak burutu eta zazpi urtez pianoa ikasten jardun zuen. Afinatzaile ikastaro baten iragarkia ikusi zuenean erabaki zen Jose Mari Michelenaren etorkizuna. Lehenengoaren ondotik, Madrilen maila jasoagoa erdietsi zuen, Alemanian eta Japonian formatutako profesionalen eskutik.\nBere tresnen kaxa aldean hartuta, hainbat probintziatan barna dabil, pianoak eta akordeoiak doitzen: Gipuzkoa, Nafarroa, Bizkaia… Madrilen eta Huescan ere bezeroak ditu. “Lanbide honetan hasi nintzenean bi afinatzaile baizik ez ginen gure inguruetan. Orain, berriz, teknologiaren eta langabeziaren eraginez, asko gara. Profesionalak, ordea, gutxi”. Tresna elektronikoak bete-betean sartu dira lehen taxuz egiteko soilik belarriz eta esperientziaz egin zitekeen lan honetan. “Aparatuen laguntzaz errazagoa da, baina profesional baten gaitasun naturala behar da teklak jotzen dituen hiru sokak egoki afinatzeko”, dio Jose Marik. “Aurrinduta ere, lata-soinua izan dezake eta hori konpontzeko, tonuan jarri beharra dago”.\nHainbat piano findu ditu, tartean, Amaia KZkoa, musika kontserbatorio anitzetakoak eta Donostiako Jazzaldikoak. Joe Cocker eta Jethro Tull entzutetsuek jo dituztenen barrenetan ere ibilia da. “Sekula ez dut ahantziko Tete Montoliuk eta Chick Coreak elkarrekin, piano banarekin, eskaini zuten emanaldia. Nire aurrean jazz-musikari puska halakoak izatea eta egindako lanarengatik eskerrak entzutea izugarria da”.\nPiano bertikalak nahiz isats-pianoak aurrintzen ditu. “Azken hauek konplikatuagoak dira, tekla bakoitzak bost doitze ere izan ditzakeelako”.\nHalaber, Mozarten garaiko altxorrak eduki ditu esku artean, galdutako sasoia berreskuratzeko. Pianoaren familiako klabeak eta kapera txikietan jotzen diren harmoniumak ere afinatu izan ditu.\nLaurogeiko hamarkadan pianoak erruz saltzen ziren. Orduan lana ez zen falta. Gerora, lan eskerga hura arian-arian apaldu egin da. “Duela 15 urte Italiara joan nintzen akordeoiak afinatzeko ikastaro bat egitera, Borsini akordeoi-etxe ospetsuak antolatuta”. Akordeoien kasuan, doitzeko prozesua motelagoa da pianoaren aldean, probatzen den aldiro sistema guztia montatzea ezinbestekoa da eta.\nPosted in InformazioaTagged afinatzailea


«Idazten hasi nintzen jakin gabe nora nindoan» - zarauzkohitza.eus\nElkar argitaletxearen babesean, Bertol Arrietak (Zarautz, 1975) gazteei zuzendutako eleberri laburra kaleratu berri du. Elurraren formula izenburua jarri dio, eta Jaioneren gurasoen bikote-krisia du kontagai, elurretara egidako txangotik amari elur bola bat eramateko istorioarekin uztartuz. Benetako gertakari bat izan duzu abiapuntu gazteentzako eleberri hau idazterakoan.Bigarren alaba jaio berritan, hilabete gutxi zituela, lagun batzuekin Aralarrera joan ginen lagun batzuekin neguan. Bi ama Lekunberrin geratu ziren ume txikiekin. Semeak primeran pasatu zuen elurretan, baina egunaren bukaeran amari elur bola bat eraman nahi ziola esan zuen, haren falta sumatuta edo. Tematu egin zen, eta, azkenean, bola handi bat egin genuen eta amari elur pixka bat iritsi zitzaion. Gertakari hura buruan neukan, zerbait idazteko polita iruditzen baitzitzaidan. Beraz, horri heldu eta idazten hasi nintzen, baina gero bestelako oinarri bat eman nion, elurra urtzeko kontua maitasun harreman batekin parekatuz.\nElurra, nolabait esateko, bikote harreman baten metafora gisa ulertu behar al da? Maitasunaren formula, alegia?Bai, hala da. Bikote harreman baten metaforatzat hartuta, ikusi nuen bazegoela zer kontatua. Eleberria bizpahiru planotan dago kontatuta. Alde batetik, protagonistak Debaraino eraman nahi du elur bola. Bestetik, ume horren gurasoen harremana nola doan pitzatzen pixkanaka-pixkanaka azaltzen dut.\nBi plano horiei hirugarren bat gehitu diezu: gaiaren inguruan ari den aparteko ahots bat.Orain arte idatzi ditudan ipuinak aurretik pentsatuak izan dira, eta idazten hasi aurretik oso garbi izaten nuen nola hasi, jarraitu eta bukatu. Kritika batzuk egin zizkidaten, bada, hori igarri egiten zela esanez. Orduan, idazteko beste modu bat probatzea erabaki nuen, eta idazten hasi nintzen jakin gabe nora nindoan. Eta maitasunari buruzko kontu horiek ere modu horretan atera dira. Kapitulu bat idazten nuen, eta gero barruak eskatzen zidan hitzaldi bat idaztera, ongi jakin gabe hitzaldi hori nork ematen zuen. Jarraian, hurrengo kapituluak eskatzen zidan elur bolara itzultzea; hurrengoak, berriz, bikote harremanari buruzko pasadizo bat jartzera. Barruak hala eskatuta joan naiz osatzen, eta pixka bat fragmentatuta atera da istorioa. Molde eta tonu ezberdinetakoa geratu da eleberria, eta inportantea da sortu dudan elipsia. Izan ere, elur bolaren kontakizuna nahiko jarraia da, baina bikotearena ez dakizu noiz ari den gertatzen. Eszena solteak dira, baina guztiak elkartuz gero badago halako ordena bat.\nLiburuak badu giro ezkor bat, baina bukaera aldera itxaropen printzak nabari zaizkio, edo behintzat irakurlearen esku uzten duzu etorkizunak zer ekarriko duen.Ezkortasuna ez da nirea. Narrazioan kontatzen den bikote harremanaren egoera jada txarra da, bukaerako fasean baitago. Nolabait esateko, haien ikuspuntua da ezkorra. Beraiek sentitzen dira itzulerarik gabeko harreman batean, eta maitasunari buruzko beraien pentsakerak nahiko negatiboak dira. Baina ez hori bakarrik: hautsi nahi izan dut maitasun erromantikoaren irudi eder horrekin. Bukaera, gainera, dena itxi gabe utzi nahi izan dut, eta badirudi aurrez pentsatutako zerbait izan dela, baina idazten joan ahala, modu naturalean emandako amaiera izan da. Eta, bai, nik uste dut badaukala esperantzarako ate bat.\nGazteentzako eleberri labur bat da, baina izan zitekeen helduentzako narrazio bat ere.Bai. Azken finean, non dago muga? 12tik 18ra arteko sailean kaleratu du argitaletxeak, eta niri 16 urtetik aurrerakoentzat dela iruditzen zait. Helduentzako ere izan zitekeen, baina badaude gauza batzuk helduen literaturan sartuko ez nituzkeenak. Agian, ume baten istorioa delako. Halere, ez da erraza zehazten.\nHelduen literatura hizpide, bost urte beteko dira Alter ero argitaratu zenuenetik. Ba al duzu proiekturik esku artean?Baditut idatzita helduentzako lauzpabost ipuin, eta beste bi bidean, baina liburu baterako gehiago beharko nituzke. Horrez gain, beti dut buruan eleberri luze bat idazteko ideia, eta uste dut noizbait idatziko dudala. Egia esan, hainbat gauza dabilkit buruan, baina oraindik ez dut ezer erabaki. Edonola ere, nik uste dut nire hurrengo proiektua, argitaratzen bada, narrazio bilduma bat izango dela.\nBideoa: 'Elurraren formula' lana aurkezpena


Jengibre eta koñakezko bizkotxua — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Jengibre eta koñakezko bizkotxua\nJengibre eta koñakezko bizkotxua\nOier Gorosabel 2013/07/13 08:19\nGurian arrakasta haundixa dakan errezetia argitaratuko dot hamen. Armozurako erabiltzen dogu guk, oso astun eta kalorikua dalako (bihar-dan-moduko armozua). Koñakakin bildurrik ez: egostian alkohol guztia aidian doia, umiak be bildur barik jan leikie.\nArgazkiak.org | Jengibre eta koñakezko bizkotxua © cc-by-sa: txikillana\n1000 bat gramotako bizkotxo bat egitteko osagaixak:\n200 g gantza (olixua, mantekillia, txarri-koipia... gustukuena).\n180 g ezti.\nKoñak txorrostada luuuuuzia.\nJengibre-pure koillarakada haaaaundixa (edo gehixago, gustokua bozu).\n5 bat arrautza (tamañua zelakua dan).\n190 g urun.\n160 g almendra (txiki-txiki eginda).\n2,5 kollarilla legamiña (kimikua).\nGantza eta eztixa ontzi baten ipiñi eta pizkat berotu, urtzeko. Ostian, bota beste gauza guztiak (azkena uruna eta legamiña), eta irabiagailluakin nahastau. Pasau egosteko ontzira.\nNik ogixa egitteko makiñan egosten dot, baiña bardin-bardin egin leike laban. 250ºC inguru, 1h15’ inguru biakozu, baiña zure labian arabera aldatu leike.\nJengibria osorik erosten dot nik (tuberkulua), xerratan ebagi eta minipimerrian ur pizkatekin zehetu. Hortik urtetzen daben puria pote baten sartu, kollarakada bat eztikin eta 200 bat ml binagrekin nahastau, eta hillabetiak irauten dittu.\nLabia erabilli bihar bozue, kontuan hartu argi indar asko kontsumitzen dabela: labakadia beste zeozer egosteko aprobetxau zeinkie (pizza...).\nGozokixen errezeta gehixenak azukriakin egitten dira, baiña guk eztixa erabiltzen dogu. Beste errezetetan azukria eztixakin ordezkatzeko, kontuan hartu: kopuru bardiñian, eztixak azukria baiño gitxiago gozatzen dabenez gehixago bota biakozuela; eta eztixan parte bat ura danez beste likiduetatik gitxitxuago botatzia komeniko dala.\nUrun zurixa urun integralakin ordezkatzeko, kontuan hartu: zurixa %100 uruna bada, integralan parte majo bat zahixa dala. Horregaittik legamiña eta ur gitxitxuago biharko dittu.


Emankorra izan da Mintzolak antolatutako eskola - bertsoa.eus\nUda ikastaroak 2019-08-27\nEmankorra izan da Mintzolak antolatutako eskola\nAbuztuaren 22an eta 23an Miramar Jauregian elkartu ziren Uda Ikastaroetako ikasle eta hizlariak, euskal kulturari eta bertsolaritzari begira jartzeko.\nEuskal kulturaren zaletasuna sustatzeko zenbait gako mahaigaineratu ziren joan den astean Miramar Jauregian. Euskal kulturari so. Bertsolaritzaren artikulazioak izenburuko bi eguneko eskola antolatu berri du Mintzola Ahozko Lantegiak UPV/EHUko Uda Ikastaroen baitan. Lehen egunean euskal kulturgintzaren argazki orokorraren gainekoak eskaini zituzten Josu Amezagak eta Iratxe Retolazak, kontsumoari eta transmisioari lotuta, eta, ondoren, kultur sorkuntzaren prozesuari buruzko zenbait ekarpen ekarrita, bertsozaletasunaren argazkia eskaini zuen Harkaitz Zubirik.\nBigarren egunean, aldiz, bertsolaritzak rocka limurtu zuenekoa, 90eko hamarkadan bertsotan hasi zen belaunaldi gaztea, bertsolaritzan emakumeek duten presentzia eta hiztun berriena izan ziren solasgai. Alberto Irazu, Jon Maia, Oihana Iguaran eta Miren Artetxe elkartu ziren gai horiek aletzeko.\nEuskal kulturari so\nJosu Amezagak euskal kulturaren kontsumoan jarri zuen begia. Ahalik eta jende gehiagorengana heltzeko euskal kulturaren plan baten beharra azpimarratzen du berak: "erakundeek errepideak jartzen dituzte, motorea gizarteko norbanakoek dute; baina ezin da jendearen gainean ardura guztia jarri. Eskaerari erantzun ez ezik, eskaintza handitu ere egin behar da, eta, alde horretatik erakundeek jarrera proaktiboagoa beharko lukete. Ez da bakarrik errepideak jartzera mugatu behar”.\nIratxe Retolaza ere bat dator ideia horrekin, euskal kultur sorkuntzaren transmisioaren inguruan aritzerakoan: “Bezeroak ez du nahi hori horren aitzakian, ez da kontuan hartzen hartzaileak ere eraiki egiten direla. Kultur agenda osatzea da politika hedatuena egun, eta programazio horiek osatzeko koordinazioa eta gizarteratze ekimenak falta dira". Bestalde, besteak beste, kultur sortzaileen arteko esperientzia kolektiboak eta diziplinartekotasuna ere bultzatu behar direla azaldu du Retolazak Kultur sorkuntzaren transmisioa: ajeak eta erronkak hitzaldian, "kultur eragileen arteko sinergiak sortu eta kultur komunitatea trinkotzeko".\nHarkaitz Zubirik kultur sorkuntza arrakastatsua izateko gakoetako zenbait aipatu zituen eta bertsolaritzan jarri zizkigun ikusgai: "kultur sorkuntza funtsean da existitzen diren osagaiak hartu, jabetu, birkonbinatu, zerbait ekoitzi eta ekoizpen horrekin jendea liluratzen saiatzea eta horretan norbanakoak garrantzia handia dauka. Interakzio-negoziazio bat dago bertsotan ekoizlearen eta hartzailearen artean, eta horrek ekoizpena bera aberasten du. Espazio anitz eta berdinzalea garatu da hori gertatzeko”.\nAlberto Irazuk Rocka Puntua bere lanaren zenbait ideia aletu zituen. Bi parabola izan ditu hari bere saiakeran: "Zer gertatu da bertsolaritzan 70 hamarkadatik hona, atzerritik zetozen doinuak kondenatzetik, bapatekoan erabiltzeraino? Nola sartu da bertsoa rock munduan?". Euskara rockean sartzeak ahalbidetu du, halaber, bertsolaritza rockean sartzea: "Euskal rockaren hastapenetik egon da bertsolaritza hor. Zenbaitetan modu naturalean, transgresioaren bidetik beste zenbaitetan. Iraultza Negu Gorriak taldeak ekarri zuen, Public Enemyk mainstreamera eramandako rapa eta 1986ko Txapelketa Nagusiaren nahasketa formulatu zuenean: bertso-hop".\nRockaren eragina ere bazuen belaunaldi gaztea oholtzaratu zen bestelako imajinario bat zuen bertsolarien artera 90eko hamarkadan; horren inguruan aritu zen Jon Maia: "Bertso eskolek demokratizatu egin zuten bertsolaritza; edozein motatako euskaldunei bertsolari izateko aukera eman zitzaien. Euskarazko marrazki bizidunen seme-alabak ginen gu; Supermanen pelikulak ikusten genituenak edota Pablo Milanes entzun... oholtzan topatzen genituen eta zubi lana egin zuten bertsolarietako askoren unibertso imajinarioa gertuago zegoen Txirritarenetik guretik baino, nahiz eta urteen aldea txikiagoa izan".\nOihana Iguaran bertsolaritzan emakumeak izan duen presentziaz aritu zen. Bertsozaletasunaren Azterketa Soziologikoak azaleratu dituen datuak aipatu zituen: "Edalontziaren %20 beteten ari da (emakume bertsolariekin), baina itogin bat daukagu; 18 urterekin gertatzen den arrakala bertso eskoletan. Zergatik jarraitzen da? Zergatik uzten da? Espazioa eraiki, berdiseinatu eta itogin hori nola aztertu ikusi behar da". Urteotan bertso munduan egin diren ekarpenak ere aipatu zituen, besteak beste, Bertsozale Elkarteak martxan jarritako Ahalduntze bertso eskola.\nKomentatutako bertso saio feminista\nBigarren egunean, arratsaldez, bertso saioa izan zen Miren Amurizaren eta Nerea Ibarzabalen eskutik, Maite Berriozabalek gidatuta. Miramar Jauregi ondoko arbolape batean elkartu ziren ikastaroko ikasleak eta bestelako zaleak, eta saioaren amaieran bertsolariekin beraien iritziak partekatzeko aukera izan zuten.\nBi nerabe zelaian etzanda lainoei begira. Nagusitan izango direnaren formak ikusten dituzte\nEuskal perfil desberdinei kantari\nPublikoak aukeratzen du bikotearen istorioa norantz bideratu


Kultura, hirigintza eta gizarte berrikuntza, “Urbanbat” Jaialdian - Nontzeberri\nHasiera/BESTELAKOAK/Kultura, hirigintza eta gizarte berrikuntza, “Urbanbat” Jaialdian\nAzaroaren 21etik 25era Urbanbat kultura, hirigintza eta gizarte berrikuntzari buruzko jaialdia egingo da Bilbon. Jaialdia gaur abiatuko da Bilborocken, Bilbon ekitaldi erraldoiek sortzen dituzten efektuei buruzko mahai inguru batekin.\nEkipamenduen erabilerak aldatzea, espazio publikoa masiboki okupatzea, bisitariak hartzeko arkitektura efimeroak eraikitzea eta baita unean une hirigintza-kudeaketa arautzen duten araudiak egokitzea ere ahalbidetzen duten teknologiei buruz jardungo dute.\nIstanteko Hiriak aurtengo edizioak “kultura-ekitaldi handien eta hiri-plangintzako estrategien arteko harremana, eta estrategia horiek paisaian, ekonomian eta tokiko kulturan duten inpaktua” aztertuko ditu. Horretarako hiri-kudeaketa profesionalak, arkitektoak, urbanistak, erakundeak, ikertzaileak, gizarte-eragileak eta ekitaldien sustatzaileak gonbidatuko ditu.\nProgramazioa hiritar guztiei zabaldutako laborategi gisa planteatu da, eta azaroaren 25a arte jarraituko du ekintza ezberdinekin.\nPrograma osoa hemen kontsultatu ahal duzue.


Koldo Garcia Etxebarria: “Artizarra ikertzaile euskaldunontzat erronka eta beharra da aldi berean” — Unibertsitatea.Net\nHemen zaude: Hasiera › Ziztu bizian › Koldo Garcia Etxebarria: “Artizarra ikertzaile euskaldunontzat erronka eta beharra da aldi berean”\nKoldo Garcia Etxebarria: “Artizarra ikertzaile euskaldunontzat erronka eta beharra da aldi berean”\n2018/05/02 - Unibertsitatea.net\nKoldo Garcia Etxebarria Biodonostia OIIko ikertzailea da eta Artizarra adituen sare sozialean eman du izena.\nKoldo Garcia Etxebarria (Basauri, 1982) Biodonostia OIIko ikertzailea da. Biologian lizentziaduna da eta genetikan doktorea. Biologia konputazionala darabil bere ikerkuntza lanean. Ikertzaileaz gain dibulgatzailea ere bada. Beste hainbat aditurekin batera Artizarra sare sozialean eman du izena.\nIkertzaile euskaldunontzat erronka bat eta behar bat da aldi berean. Erronka, egitasmoa elikatu behar dugulako, hori gure gain gelditzen baita; eta behar bat, arnasgunea delako. Beste hizkuntza batzuk nagusi diren ofizio honetan, gure hizkuntzan, gure lanaz aritu ahal izatea altxor bat da.\nRuper Ordorikak "Artizarra ortzantzean lehena da argitzen" abesten du, eta horretarako erabili nahiko nuke: nire galderak eta jakin-mina, eta baita besteenak ere, argitzeko. Ikertzaile euskaldunen komunitatean egiten dena kuxkuxeatzeko ere bai.\nBai noski! Ikertzaile euskaldunon komunitatea txikia denez, nonbait bildu behar gara gure lana, zalantzak eta proposamenak partekatzeko. Artizarrak abagune hori ematen digu.


ARGIA. "Langileak sindikatua ez badauka bizkartzain, jai dauka"\nEuskadi Nafarroa “Euskadiko eta Nafarroako sindikatua ginen, Estatuko CCOOrekin konfederazioan, nafarrek apartatzea erabaki zuten arte. Jo nuen Nafarroara, batera segitzeko, baina ez nuen lagun askorik bilatu. Harrezkero, dagoen lekuan dago bakoitza”.\nRobot lana “Lanak duintasuna ematen dio langileari, eta hura hil ere bai. Frankismoan hazi ginen, lan txarretan jarduteko kultura itsatsi zitzaigun, txanpon batzuen truke osasuna saldu genuen. Lanera joan beharra daukagu, baina lan egiteko era aldatu behar dugu. Ezin da langile bat ekologismoaren edo euskararen alde jardun, zortzi ordu baino gehiago robot lanean eman eta gero”.


Katiuska antzerki taldea - Galtzaundi Euskara Taldea\nKatiuska antzerki taldea\nKontaktua:Instagram/facebook Posta elektronikoa: katiuskaantzerkia@gmail.com\nArmiarma antzezlana Katiuska antzerki taldearen sorkuntza da oso-osorik, talde-jolasaren, -hausnarketaren eta -lanaren fruitu.\nEsketxez osatuta dago antzezlana, eta ordubete inguruirauten du. Zati guztiak nolabait loturik egonik ere, genero etamolde ezberdinak probatu nahi izan ditugu. Lan mundu garaikideaeta armagintza bezalako gaiak jorratzen saiatu gara modu kritikoeta umoretsuan.\nOngi etorri Armiarma S.A.-ra! Lana,lana eta lana! Sar zaitez armiarma-sarearen barruan, eta hor topatukodituzu nagusiak eta langile xumeak,makina-gizakiak edo gizaki-animaliak,arma-fabrikatzaile umoretsuak etacoach motibatzaileak. Gauzarikzentzugabeenak gertatzen diraArmiarma S.An: ia-ia errealitateanbezainbeste.


Berriro Ilargira - ZientziaEus\n2008/03/29 Galarraga Aiestaran, Ana - Elhuyar Zientzia\n1960ko hamarkadan, Ilargia munduko bi estatu boteretsuenen borroka-lekua zen. Azkenean, Estatu Batuek irabazi zuten Ilargia zapaltzen lehenak izateko lehia. 1969. urtea zen. Hurrengo urteetan, bai estatubatuarrek bai errusiarrek espazio-ontzi gehiago bidali zituzten Ilargira, baina, denborarekin, interesa galdu zuten, eta beste helburu batzuk bilatu zituzten. Orain, ordea, badirudi Ilargia berriro erakargarri bihurtu dela; horren adierazle dira gaur egun martxan dauden hainbat misio eta laster abiatuko diren beste batzuk.\nApollo 11 misioan lortu zuten Ilargiaren azala zapaltzea estatubatuarrek.\n1969an Apollo 11 espazio-ontzia Ilargiratu zenetik 1970eko hamarkadaren erdira arte, estatubatuarren eta errusiarren bisita ugari jaso zituen Ilargiak. Geroztik, ordea, misio gutxi batzuek besterik ez dute izan helburu Ilargia. Egin kontu: 1976tik 1990ra ez zen satelite bakar bat ere bidali harantz. 1990eko misioa, berriz, Japoniako espazio-agentziak egin zuen, JAXAk . Ondoren, NASAk hiru misio egin ditu Ilargiaren inguruan, eta Europako espazio-agentziak, ESAk, bat baino ez.\nOrain, baina, espazio-agentziek begiz jo dute berriro, eta Ilargira hurbiltzen hasi dira. Dagoeneko Ilargiaren orbitan da JAXAk iazko urrian bidali zuten zunda. Kaguya izena du (lehenago Selene deitzen zioten bera da), eta haren egiteko nagusia Ilargiaren azaleraren mapa zehatza egitea da.\nKaguya hiru satelitez osatuta dago, eta horietako batek 13 tresna zientifiko ditu, tartean, bereizmen handiko telebista bat. Horren bidez, xehetasun handiko irudiak eta ikuspegi ederrak jasotzen ari dira astronomoak. Horrez gainera, Ilargiaren grabitate-mapa egiteko tresnak ditu sateliteak, eta baita azalean eta sakonean dauden elementuak identifikatzeko eta aztertzeko behar direnak ere. Beste elementuen artean, Japoniako zientzialariek ur izoztua bilatuko dute krater sakonen hondoan. Izan ere, ura gakoa da gizakiak bidaltzeko Ilargira.\nTxina, India, eta.. Estatu Batuak, nola ez\nBaina Kaguya ez dago bakarrik Ilargiaren inguruan: 2007ko azaroan, Txinak Chang'e-1 satelitea jarri zuen Ilargiaren orbitan. Txinatarren misioak urtebete iraungo du, eta, denbora horretan, sateliteak Ilargiaren azalera osoaren hiru-dimentsioko irudiak jasoko ditu, poloetakoak barne. Berriro ere, ura egoteko itxaropenak bultzatuta aztertuko dituzte poloak, han ur izoztua aurkitzeko aukerak inon baino handiagoak direla uste baitute zientzialariek.\nChang'e-1 satelitearen ondoren, txinatarrek beste bi bidaltzeko asmoa dute: Chang'e-2 , Ilargiaren azalean ibilgailu bat jartzeko helburuarekin, eta Chang'e-3 , laginak jaso eta Lurrera ekartzearenarekin. Helburu horiek bete eta gero, datuak eta informazioa biltzen jarraitu nahi du Txinako espazio-agentziak, egunen batean Ilargian base iraunkor bat eraikitzeko.\nJapongo bereizmen handiko kameraren bidez jasotako irudian, Lurra Ilargitik ateratzen ikusten da.\nIlargian ezer eraiki aurretik, datorren hilean bertan, Indiak ere bidaliko du zunda bat Ilargi aldera. Chandrayaan-1 izena du, alegia, ilargiko ontzia , eta, besteak beste, Ilargiaren azalaren mineralogia aztertzeko tresna bat darama, infragorrizko espektrometro bat. Mineralak ez ezik, topografia ere aztertuko du zundak, eta bildutako datu guztiak oso baliagarriak izango dira hurrengo misioa diseinatzeko. Hain zuzen ere, 2010-2011rako Chandrayaan-2 misioa prestatzen ari dira. Horretan, ibilgailu robotiko bat jarriko dute Ilargian, azalaren laginak eta arrokak biltzeko, eta analisi kimikoak egiteko.\nEkialdeko herrialdeek, beraz, hitzordu dezente dituzte Ilargiarekin hurrengo urteetan. Edonola ere, mendebaldekoek ez diete utziko Ilargiarekin bakarka egoten. Hala, NASAk urrian bidali nahi du zunda bat Ilargiaren orbitara. Horrek ere Ilargiaren azaleraren mapa zehatza egitea du helburu, eta, bide batez, baliabideak bilatzea, hala nola ura eta eraikuntzako materialak.\nHorrez gain, zundak pertsonen larruazalaren antzeko material bat darama kanpoaldean, aztertzeko nola eragingo liokeen erradiazioak gizakiari. Eta 2011n, NASAk bi ontzi biki bidaliko ditu grabitate-eremua neurtzeko eta Ilargiaren sorrerari buruzko galderei erantzuna bilatzeko. Informazio hori guztia izandakoan, pertsonak Ilargiratzeko egitasmoa abiatu nahi du NASAk.\nIngeniari estatubatuarrak, Ilargira bidaliko duten zunda prestatzen.\nAzkenik, errusiarrek ere badute Ilargiari bisita egiteko asmoa, aspaldiko partez. Are gehiago, haiek ere base bat eraiki nahi dute Ilargian. Hori baino lehen, baina, Luna-Glob proiektua egia bihurtu behar dute. Proiektu horren barruan, 13 zunda jarri nahi dituzte, batzuk Ilargiaren orbitan eta beste batzuk azalean. Zertarako? Bada, aurrekoek bezala, Ilargiaren mapa zehatza egiteko, sakonean ezagutzeko, sorrerari buruzko misterioa argitzeko... a, eta ura bilatzeko!\nAntza denez, joan den mendean bezala, espazio-agentzia bakoitzak nahiago du bere aldetik joan, teknologia eta jakintza partekatu baino. NASAkoek azaltzen dutenez, hobe da bakoitzak bere proiektua garatzea eta besteen menpeko ez izatea; bestela, herrialderen batek atzera egiten badu edo tresnaren batek huts egiten badu, egitasmo osoa bertan behera geratzeko arriskua dago. Arrazoi hori ematen dute, beraz, besteekin elkarlanean ez aritzeko, alderdi gutxi batzuetan izan ezik. Gainerako herrialdeek ere berdintsu jokatzen dute.\nHorrenbestez, egunen batean Ilargian baseak eraikitzen badituzte, ez dirudi hango mapa Lurrekoarekiko oso bestelakoa izango denik...\nGizakia Ilargian eta Marten\nIlargia kartografiatzen, argazkiak gizakien aztarnei


Emakume ezkondu bat, zaldi: intimo argazkiak arteko maitasuna, emakume bat eta zaldi bat - Bradl\nEmakume ezkondu bat, zaldi: intimo argazkiak arteko maitasuna, emakume bat eta zaldi bat — Bradl\nNeskak maite zaldiak, mutilak futbolean jolasten, arau bat, enpresak antolatzen eta kodetu, pop kultura argazkiak hamarkadatan, ez bada, nahiz eta mendeetan zehar, iraunkorrak. Argazkilari Wilma urakanak haur bat bezala izan zen horietako bat»zaldi neska’, planteamendu gaia emakumeen eta zaldiak heldu gisa, baina ez da argi eta garbi desberdindu. Emakumea nor ezkondu zaldi bat da zure orain ere liburu bat argitaratu argazki serie Finn zine argi magikoa arteko konexioa gizon eta zaldi eta hainbat alderdi adiskidetasun bat esploratzen du, ez da beti bat gehiago indartsu, oinarritutako sakon errespetua elkarri. Izan dugu,- Urteko-zaharra, zeinen argazkiak dagoeneko Europa eta Asia jaulki ziren, buruz lilura, animalia, txiki-txiki eta poniak, eta ia kasu estereotipoak buruz arteko harremana emakume bat eta zaldi bat hitz egin zuen. Zer uste duzu diferentzia arteko harremana emakumeak eta zaldiak eta gizonak eta zaldiak. Ez dakit ez ote den izan behar du erabat diferentzia handi bat. Bi gizon eta emakume bat eraiki ahal izango oso hurbil fidantza bat zaldi. Alde batetik, ez da hau ikono irudia bakarti cowboy, zeinen bakarrik leial laguna, bere zaldia. Beste alde batetik, adibidez, asko dira neska gazte sinesten duten adin jakin bat, bakarra nork ulertzen duzu, zure maitea Zaldia. Hazi nintzen hiru gutxi ahizpak eta nik argazkiak horregatik, beti neskak eta emakumeak, eta kasuan proiektu honetan, emakume horiek partekatzeko, beren eulate mundu horiek beste izaki.\nDuzu pertsonala konexioa gaia. Asko bete haurtzaroa han itsatsita nahiak ez dago. Ez dut amestu haur bat bezala, joan zaldiz, izan da, baina. Heldu gisa, hartu dut ikasgai eta thrilled zen. Hasi dut egin me kezkatu nola zaldi artearen Ikur gisa erabiltzen da, ‘ve irakurri askok Esaten zein zaldiak papera eta ni ezarri uneren galdera batekin nola komunikatzeko dugun bezala, gizakiak animalia horiek. Zaldi badirudi mota bat ispilu ziur pertsona bat ikusi Isla zure auto hori ez litzateke duzu, bestela dute sarbidea. Aldi berean, hau da, ispilu bilakatu gehiago lausotu, instrumentalized, gizona animalia maneiatzen da. Argazkiak erakutsi dituzten emakumeak beren benetako zaldiak edo izan duzun lan Ereduak. Lehen argazkiak, ez dut planteatzen da, baina ez zen oso praktikoa, horregatik dut Emakumeak nahi eman duten zati handiak bere bizitza zaldiak, eta haiekin ezagutzen. Askok argazkiak egin nuen estatu batuetan, eta fantasiazko emakume gazte, ezagutu neska, adibidez, zaldi gainean eserita da, aurretik atzera nahiz eta ezin duzu behar bezala exekutatu. Zaldiak aurre da, estatu Batuetan oso desberdina da bat baino ezagutzen dut pilotuek nire etxetik. Finlandian ez dugu ikusten duzu gehiago Hobby gisa, zurekin lan egingo dugu. Topatu nuen da kasu bakoitzean, ezin estu, bi aldeetan errespetuz arteko harremanak emakume (eta gizon) eta zaldiak hazi zen, elkarrekin eta elkarrengandik ikasi dute. Benetan zaila da jarri duten hitzak sartu. Bizi zuri Zaldia duzu Sofan argazkiak, hain zuzen ere, emakume bat etxe.\nLortu dugu horiek irudia\nBat da, Ditu, miniaturazko zaldi bat ere izan zen, benetako nano.\nIzan nuen benetan zortea izan dut lanean trebatu zaldiak ziren gai gezurra behera komandoa. Jakina, mota da topiko bat da, baina hain zuzen ere, ez da kodetu, pop kultura, argazkiak, batez ere, neska gazte, hau da, esan izan dute lotura estua zaldiak. Zergatik uste duzu hori da, beraz. Bai, ez da topiko bat, eta batzuetan iruditzen zait, ia iraingarria zenbat adiskidetasuna arteko neska eta zaldiak, jubenil Fasean, sarrera da, aurretik interesa mutilak edo beren sexualitatea. Hau da, beraz, askoz konplexuagoa da. Ez da hau zaindu Elementu, baina, halaber, lan elkar. Zaldiak oso eskuragarria, dute onartu dira duzun bezala, eta zure presentzia fisikoa izan daiteke oso lasaigarria. Beste alde batetik, ere egin beharko duzu pertsona hori calms duzu eta eramaten zer egin daiteke emakume gazte bat lortzeko modu zeure burua bat liderra Posizioa probatzeko. Erraldoi batekin izaki elkarrekin lan egiteko, esperientzia elkarrekin, gauza hori eragin ahal izango duzu, mundua ikusteko modu oso ezberdin batean ikusi bezala, zaldi bat\n← Datazio India India Datazio Datazio Online India Free Online Matchmaking AEB Online Free Matchmaking Ezkontzako USA Bakar Gune Pertsonala India AEB


ZER DA LEKAIO KULTUR ELKARTEA? Gure herriaren kultura maitatzeaz gain herri honetan kultur adierazpen desberdinak mantendu eta aurrera egin dezaten sortu den taldea. Lehenago zeuden oinarriak aprobetxatu eta oztopoen gainetik eraberriturik eta berrindarturik dagoen taldea.\n(In)migrazioaren hariari tiraka\nOtamotzek aurpegi berria aurkeztu digun honetan lehenik eta behin eskertu egin nahiko genioke iritzia emateko tartetxo hau utzi izana. Aspaldian gure kaleetan Otamotzeko aurpegi berriaz gain hainbat aurpegi berri ari dira azaltzen eta kanpotarrak direnez etorkinak deitzen diegun jende multzo plural eta gero eta handiago bat osatzen dute.\nEzezagunak beti ematen du zeresana eta inmigrazioaren gaia noiz edo noiz denon ahotan egoten denez, gai hau sakonago aztertzea erabaki genuen Lekaio kultur elkarteko kideok.\nGaia lantzeko ideiak asko izan badira ere 3 hitzaldi burutu ditugu eta jendearen erantzuna ikusita jendartean kezka badagoela ikusi dugu.\nLehenengo hitzaldian Urretxun jaio eta lehen urteak bertan bizi izan zituen Jon Maia izan genuen. 60. hamarkadan lehen jende uholde bat bizi izan genuen herrian eta lehen txokearen bizipenei buruz hitz egin zigun. Hitzaldi honetan ikasi genuen gauzetariko bat izan zen, orain arte euskaldunon komunitatean gutxitan azaldu izan zaigun bertsio bat ere badagoela. Etorkinek eta beren ondorengoek bizi izan dituzten bizipen, sentsazio eta askoren konplexuen berri eman zigun Jonek. Urretxutik Zumaira joatean lagunartean sumatu zuen aldaketek eta kontraesanek bere bizitzan izan duen eragina azaldu zigun. Baserritar eta euskararen desprestigioaren bertsioa askotan entzun izan dugu baina “belarrimotx edo maketoen” bertsioa gutxitan ezagutu ahal izan dugu bertatik bertara (irakurleon artean egongo zarete egoera hau izan duzuen dozenaka batzuk).\nLehen inmigrante horien gaia alde batera utzirik bigarren saio bat izan genuen. Bertan, gaur egun Euskal Herrian etorkinek izan dezaketen papera eta aurrera begirako erronkei buruzko gogoeta izan genuen. Obdu eta Victoria izan genituen solaskide eta beraiek Euskal Herri soberanista batean sustraiak ezin dituztela ahaztu gogorarazi ziguten (dena den beti gogoan izan behar dugu Bertold Brech-en esaldi hau, gogoaren kontra, egoerak behartuta, herria, sendia, etxea utzi behar duena ez da inmigrantea, erbesteratua baizik). Integrazioaz aritu ziren eta herri honetara etorri badira eskubide eta betebehar guztiekin etorri direla esaten ziguten. Komunitate bakoitzetik onena aukeratzea eta aprobetxatzea da biderik zentzuzkoena, hartara, denok batera aurrera egitea lortuko dugu eta ez aurre egitea. Hauek euskaldunoi zera eskatzen ziguten, etorkinei inork ez die azaltzen euskal kultura zer den edota hemengo ohiturak zein diren. Honelako gaietan badaukagu zer landu.\nHirugarren hitzaldian berriz azken urte hauetan gure artean ezagunak egiten ari diren 4 protagonista izan genituen. Jendaurrean lan egiten dutenez gehientsuonontzat ezagunak dira: Patagonia jatetxeko jabe den Mercedes Sías (argentinarra), Galeperra elkarteko langilea den Tatiana Tancheva (bulgariarra), Palacio Oriental jatetxe txinatarreko jabea den Yang Xian Jun (txinatarra) eta Urretxu-Zumarragan 30 urte pasatxo daramakin Driss Elmssioui merkatari eta herriko mezkitako arduraduna (marokoarra). Bakoitza mundu desberdin batetik etorri denez bakoitzak bere esperientzia pertsonala azaldu zigun. Garbi dago lauak merkatariak izanik ekintzaileak direla, beren herrian ezin bizirik edo zerbait hobea aurkitzeko esperantzan bidaia bati ekin baitzioten. Beraien sentimenduak, bizipenak, ilusioak... plazaratu zizkiguten eta beraientzat normalak diren kontu batzuez eta guretzat hain arrotzak diren beste batzuei buruzkoak beraien ahotik entzuteko parada izan genuen.\nHiru saio hauen ondoren Lekaiok balorazio txiki bat egin du eta hemen zabaldu nahi genuen.\n3 jardunaldi hauekin garbi daukagu ez dugula gaia errotik heldu eta landu, besteak beste, etorkinen inguruan hamaika gai ditugulako lantzeko. Gaiari aurten atera diogun argazkiarekin gustura gaude baina gaur egun ez denez oso ederra ez gaude koadro batean eskegitzeko prest. Batik bat euskal komunitatearentzat izan dira interesgarri 3 jardunaldi hauek eta hitzaldietan eman den partehartzearekin neurtu ahal izan dugu. Bukatzeko, aurrerantzean gizarte talde eta kultur taldeon artean landu beharreko gai bat dela pentsatzen dugu, batik bat datozenek gizarte jantzi bat merezi dutelako.\nLekaio Kultur Elkartea (Otamotz 122.alerako idatzia)\nArgitaratzaile: lekaio kultur elkartea . 12:00\nLekaio kultur elkartearen urte amaierako batzarra\nAbenduaren 23an Lekaio Kultur Elkarteak urte amaierako batzarra ospatuko dugu.\nBileraren helburua orohar kultur elkartearen aurtengo lanen balorazioa egin eta 2007rako dauden lan eta proiektuen eztabaida zabaltzea izango da.\nBertan, lanean gabiltzanon partetik azaltzea eskatzen dizugu erabakietan parte hartzea garrantzitsua deritzogulako eta herri honen kultur ekimenei zure bultzadatxoa eman diezaiokezulako.\n-Hitzordua hurrengoa da:\nNON: Urretxuko kultur etxeko areto nagusian\nDATA: abenduak 23, larunbata\n2006ko ekintzen errepaso eta balorazio laburra\n2007rako proposamenak eta lan ildoak\nBakoitzak dituen ideiak eta kezkak azaltzeko garai ona da urte amaiera hau eta horiek plazaratzeko etortzea eskertuko genizuke.\nBertan ikusiko garelakoan, eskerrik asko eskeinitako arretarengatik.\nArgitaratzaile: lekaio kultur elkartea . 16:59\nINMIGRAZIOARI BURUZKO JARDUNALDIAK 3/3\nAzaroak 30, osteguna\nUrretxuko Kultur Etxeko areto nagusia.\nGidaria: Asier Zaldua (Kazetaria)\nPartaideak: Herriko hainbat etorkin\nEtorkinak gurean? Bizilagun ezezagun horiek ere izango dute zeresana, ezta? Esan genezake gure herri hau historikoki jendea jasotzeko arazo handiegirik izan ez duen gizarte batez osatua egon dela. Etorkinak ikustea ez da gauza arraroa gure kaleetan baina ezagutzen al dugu beraien egoera? Gaur egun datorkigun etorkinen uholde berriaren ordezkaritza bat izango dugu protagonista azken hitzaldi honetan. Hona etortzeko izan dituzten arrazoiak, bizipenak eta gaur egun herria nola ikusten duten kontatuko digute mahai inguru honetan.\n"INMIGRAZIOARI BURUZKO JARDUNALDIAK"\nAntolatzailea/Organiza: LEKAIO Kultur Elkartea\nArgitaratzaile: lekaio kultur elkartea . 12:10\nINMIGRAZIOARI BURUZKO JARDUNALDIAK 2/3\nAzaroak 16, osteguna\nHizlariak: Obdulia Lorenzo, migrazioetan aditua (Galiziarra) Victoria Mendoza, sikologoa (Mexikarra)\n"(In)migrazioen erronkak Euskal Herriarentzat"\nHitzaldi honetan espainiar eta frantziar estatuetako inmigrazioaz eta gaur egungo inmigrazio estra komunitarioaz hitz egingo da. Guzti honek ekar ditzakeen erronkei buruz eta gure herriak dituen erronken arabera eman behar duen erantzunari buruz arituko dira.\nArgitaratzaile: lekaio kultur elkartea . 12:05\nINMIGRAZIOARI BURUZKO JARDUNALDIAK 1/3\nAzaroak 2, osteguna\nHizlaria: Jon Maia (Riomundo eleberriaren egilea)\n" Inmigrazioa 60. hamarkadan"\n"Bertolt Brechtek esana da: gogoaren kontra, egoerak behartuta, herria, sendia, etxea utzi behar duena ez da inmigrantea, erbesteratua baizik.\nBizitzaren emariak maletaz eta istorioz kargaturiko jende andana darama lurralde ezezagunetara, egunero. Euskal Herrira ere iritsi ziren milaka desterratuz beteriko trenak, Vascongadas esaten zioten herrialde arrotz eta malkartsu honetara.\nEuskal herritar askorena ez ezik, euskaldun askorena izan litekeen pasadizoa:\n-Zu zara maketoa, ezta?\n-Maketoa? Ez jauna, gaizki esan dizute, Sierra naiz, Pedro Sierra."\nHari horri tiraka eraikiko du Jon Maiak, etorkinen seme denak, bere hitzaldia.\nEUSKARAREN ALDE (5)\nErraldoi eta Buruhandi konpartsa (4)\nHordago Txikira (3)\nIñaki Beitia Mendi Martxa (1)\nAusa Gaztelura irteera\nIñaki Beitiaren Omenezko Mendi Martxa\nNafarroako gazteluak hitzaldia\nPerretxikuen erakusketa 2007\nUrretxu-Zumarragako beste elkarteak\nUrretxu-Zumarragako Bertso eskola\nIñaki Beitia Mendi Matxa\nIrrintzi dantza taldea\nEuskal Herriko Kultur eragileen gida\nNabarra iritzi emaileen blog-a\nInkernu kultur elkartea


Nekazaritza Ministerioak "behi eroen" testak probatu ditu | Consumer\nNekazaritza Ministerioak “behi eroen” testak probatu ditu\nEl Mundo egunkariaren arabera, Madrilen, Algeteko Albaitari Laborategi Zentraleko ikertzaileek egingo dituzte analisiak. Adituak dagoeneko biltzen ari dira ustiategi bera “behi eroa” baino gehiago partekatu duten abereen lehen odol-laginak.\nBSE Plus izeneko testa, Clonagenek patentatua, Aebetako Elikagaien Federazioak (FDA) onartu du. Hala ere, oraindik ez du Europar Batasunaren balidaziorik. Testaren sortzaileen arabera, prioien aztarnak odolean arakatu daitezke, horiei lotutako proteinak, prioninak, bilatzeko. Testak, gainera, behi batek edo ardi batek gaixotasuna garatu dezakeen jakiteko aukera ematen du.\nOrain arte, gaixotasuna izan duten animalien 2.000 lagin bildu dira dagoeneko. Charo Gómez Tejedorrek, analisiez arduratzen den laborategiko zuzendariak, adierazi du prozesuak hiru ordu baino ez dituela behar eta 30 euroko kostua duela azterketa bakoitzeko.\nTesten eraginkortasuna egiaztatzeko, arrisku handieneko behi guztiak aztertu ahal izango lirateke, eta, gainera, behi-aziendaren sakrifizioak saihestu ahal izango lirateke, Carlos Escribano, Nekazaritza Ministerioko Abeltzaintzako zuzendari nagusia.\nbehi erotu eb laboratorio nacional de referencia de algete-eu sakrifizioak zuzeneko test


About: Bartzelonako probintzia\nBartzelona Espainiako probintzia bat da, herrialdearen ipar-ekialdean kokatua dagoena, Kataluniako erkidegoan. Tarragona probintziarekin egiten du muga hego-mendebaldean, Lleidarekin ipar-ekialdean, Gironarekin ipar-ekialdean eta Mediterraneo itsasoarekin hego-ekialdean. Bere hiriburua Bartzelona da, non probintzia osoko 5.309.404 biztanleen herena bizi den. Probintziak 7.733 km²-ko zabalera du\nBartzelona Espainiako probintzia bat da, herrialdearen ipar-ekialdean kokatua dagoena, Kataluniako erkidegoan. Tarragona probintziarekin egiten du muga hego-mendebaldean, Lleidarekin ipar-ekialdean, Gironarekin ipar-ekialdean eta Mediterraneo itsasoarekin hego-ekialdean. Bere hiriburua Bartzelona da, non probintzia osoko 5.309.404 biztanleen herena bizi den. Probintziak 7.733 km²-ko zabalera du (eu)\nCoat of Arms of the Barcelona Province.svg\nLocalización de la provincia de Barcelona.svg\nBartzelonako probintzia (eu)


Urduñan COVID-19ko positibo berria diagnostikatu zuten atzo - Aiaraldea - Aiaraldea.eus\nUrduñan COVID-19ko positibo berria diagnostikatu zuten atzo\nAitor Aspuru Saez 2020-05-20 13:11\nUrduña Otxomaio Jaien azken egunean. / Aiaraldea.eus\nMaiatzaren 12tik Osakidetzak ez zuen kasu berririk aurkitu Aiaraldean.\nMaiatzaren 14an aldatu zuen Osakidetzak COVID-19 birusak kutsatutako herritarren berri emateko eredua. Gauzak horrela, maiatzaren 12an baieztatu zuen azkenengo aldiz positibo berria Aiaraldean. Edonola ere, osasun sistema publikoak jakinarazi duenez, atzo kasu berri bat baieztatu zuten Urduñan.\nMaiatzaren 14tik gaur arte, ez da gaixo berririk agertu eskualdean. Izan ere, Osakidetzaren txosten aldaketaren ondotik, eri berriak dituzten udalerriak soilik aipatzen dira informeetan. Gauzak hala, maiatzaren 19 arte ez da kasurik detektatu bailaran; atzo arte.\nKasu bakarra 5 egunetan eskualdean\nOsakidetzaren arabera, azken 5 egunetan Urduñakoa izan da kutsatu berri bakarra. Lehen Osakidetzak positibo guztien datuak zabaltzen zituen -gaixotasuna gaindituta egonda ere-, baina orain soilik adierazten du zeintzuk dauden benetan uneotan gaixorik.\nAiaraldea Hedabideak jakin duenez, test serologikoa baliatuta, positibo berriak jaso dira, baina gaixotasuna gaindituta egonik ez da informazioa agertzen.\nHorrelako dozenaka kasu eman ziren azken asteetan Aiaraldean, eta zenbaketa orokorrak gora egin zuen nabarmen horren ondorioz, nahiz eta identifikatzen ziren positiboak zaharrak izan. Esaterako, apirilaren 28an eta 29an 77 kasu diagnostikatu ziren, baina zaharrak izan ziren gehien-gehienak.


Decidata-ren ustez, Bind 4.0-n parte hartzeak aukera bat suposatzen du - SPRI\nSPRI / Basque Industry 4.0 / Decidata-ren ustez, Bind 4.0-n parte hartzeak aukera bat suposatzen du\nDecidata-ren ustez, Bind 4.0-n parte hartzeak aukera bat suposatzen du\nEuskal startup-a Euskaltelekin batera, datuen analitikaren esparruan dihardute\nAurreratutako analitikan eta datuen ikusaraztean espezializatutako Decidata euskal konpainiak, Euskaltel telefonia-enpresarekin kolaboratu du, telekomunikazioen operadorearen erabiltzaileen esperientziak ezagutu eta hobetzera bideratuta dagoen eta bere soluzio teknologikoak eskainiko dituen proiektu baten. Bi enpresen arteko kolaborazioa, Eusko Jaurlaritzak eta SPRIk bultzatutako Bind 4.0, startup-en bizkortze programaren testuinguruan kokatzen da.\nEuskal enpresak, Euskaltelen bezero-basearen segmentazio aurreratura bideratutako berezko algoritmo bat eta informazio bolumen handien ikusarazte geolokalizaturako erremintak konbinatzen dituen soluzio bat eskainiko du. Horren helburua, euskal operadoreari, bere bezeroen ezagutza handiago bat eskaintzea da, beti ere, erabiltzaile eta datu sarearen arteko esperientzia pertsonalizatu eta hobetu ahal izateko.\nDecidatako bazkide Iñaki Pertusak azaltzen duen bezala, azelerazio programan parte hartzeak eta Euskaltelekin kolaboratzeak “enpresa- produktuaren formakuntza, hobetze eta zahartzapen aukera berri bat” suposatzen du.\nMatematikari eta aholkulariz osatutako euskal enpresak, matematika- algoritmoetan oinarritutako soluzioak eskaintzen dizkiete enpresaren testuinguruan sortutako arazoei. Banka eta telekomunikazio sektoreetan eskarmentua duen enpresak, orain, ezagutza hori industrian sor daitezkeen arazoei irtenbidea emateko eta 4.0 Industria deritzonean parte hartzeko erabili nahi du.\nHelburu hori betetze aldera, informazioaren eta komunikazioaren teknologiak, datua bildu eta lortzeko base modura erabiltzen dira Decidatan. Ondoren, informazio hau, bere bezeroen negozioarentzako ezaguera aplikagarri bihurtzen da. “ Enpresa errealitatea ulertzen dugu eta datuetan oinarritutako soluzioak eskaintzen ditugu, arazoak konpontze aldera”, azaldu du Gonzalo Artiachek, bera ere enpresako bazkide dena.\nDecidata eta Euskaltelen arteko kolaborazio proiektuaren aurkezpena


Protokolo espezifiko eta eraginkorrak exijitu ditugu indarkeria matxistarekin amaitzeko | LAB SINDIKATUA\nEkintza Politikoa Protokolo espezifiko eta eraginkorrak exijitu ditugu indarkeria matxistarekin amaitzeko\nIndarkeria Matxistaren kontrako Nazioarteko Eguna da gaur, azaroak 25. Hala, LABek mobilizazioak egin ditu Hego Euskal Herriko hiriburuetan eta beste eskualde batzutan, “indarkeria matxista identifikatu, salatu eta borrokatu!” lemarekin. Donostian, LABeko Idazkaritza Feministako idazkari Eli Etxeberriak hartu du hitza, eta indarkeria matxistaren aurkako protokoloetan jarri nahi izan du arreta.\nHain zuzen ere, azken datuen arabera, indarkeria matxistak gora egin du hilabete hauetan. Bizi dugun salbuespenezko egoerak argi uzten du jendarte gisa dugun askatasun-murrizketa, non argi eta garbi baiezta baitezakegu emakumeok pandemia honen ondorio zuzenenak pairatuko ditugula eta jasango ditugula. Gure bizitzaren prekarizazioa etengabea da eta egoera honetan intentsitate handiagoz gertatzen da.\nIndarkeria matxista egiturazkoa da. Sistema patriarkalak emakumeok eta sexu-genero arauarekiko disidenteak garen pertsonak egokitu nahi diguten mendeko lekuan mantentzeko duen moduetako bat da. Eremu guztietan ematen da: ostalaritzan, lantegietan, udaletan, garbiketan, Eusko Jaurlaritzan, nekazaritzan, etxeko lanean, nagusien egoitzetan, supermerkatuetan, etxez etxeko laguntzan, edozein bulegotan, merkataritzan, garraioan, baita gure erakunde eta sindikatuetan ere. Ezkutuan gelditzen da hainbat arrazoiengatik: kontzientziazio falta, protokoloen falta, beldurra, enpresen jarrera matxista, berme gutxi erreparaziorako, emakumeon hitza kolokan jartzea, enplegua galtzeko beldurra, botere harremanak…\nGuztion ardura da baliabide eta mekanismo guztiak martxan jartzea, baina, noski, erantzukizun guztiak ez dira berdinak. Guk gure barrura begira indarkeria matxista identifikatzeko eta borrokatzeko medio guztiak jarri ditugu, erreparazioan, ez zigortzailean eta erantzun komunitarioan oinarritzen den protokolo berri bat eginez.\nLan-arloan, enpresari dagokio horrelako indarkeriak prebenitzeko eta, behin gertaturik, aurre egiteko eta erreparatzeko mekanismo horiek erabiltzea. Horregatik, aurtengo azaroaren 25ean, protokolo espezifikoak eta eraginkorrak abian jartzeko exijitu dugu Euskal Herriko hiri eta herri desberdinetan, sektore ezberdinetako enpresak, patronalak eta instituzioak interpelatuz. Indarkeria matxistarik gabeko lantokiak nahi ditugu.\nA25. Indarkeria Matxistaren Aurkako Nazioarteko Eguna


Irekia Eusko Jaurlaritza - Gobierno Vasco :: Osakidetzaren Tolosaldeko ESI-KO populazioak kontsultategi berria du Berastegin\nOsakidetzaren Tolosaldeko ESI-KO populazioak…\n\nOsakidetzaren Tolosaldeko ESI-KO populazioak kontsultategi berria du Berastegin Iturria: Irekia\n\n\nGaurtik aurrera, Berastegik sendagile-kontsultategi berria izango du, udalerriaren erdigunean bertan. Urtean 4.000 bat pertsona artatuko dituela jo dute.\nZentro berria gaitzeko, Osakidetzak 80.000 euroko inbertsioa egin du: 150 metro karratu baino gehiagoko azalera du eta gaur egungo irisgarritasun-araudian aurreikusitako betekizun guztiak betetzen ditu. Instalazio berriei esker, osasunaren arloko profesionalek kontsulta zabalagoak, altzari berriak, bainugeladun aldagelak eta materialen biltegiak izango dituzte. Aldi berean, pazienteei espazio egokiagoa, zabalagoa eta erosoagoa eskaintzen die.\nOsakidetzako zuzendari nagusiak, Jon Etxeberriak, nabarmendu duenez, «Tolosaldeako biztanleei emandako osasun-laguntzaren kalitatea etengabe hobetzeko prozesuan kokatu behar da zentro mediko horren irekiera. Hain zuzen, 2015eko urtarrilean Tolosaldeko Erakunde Sanitario Integratua martxan jarri zenean hasi zen prozesu hori». Duela gutxi, inguruko osasun-laguntzaren kalitatea hobetzeko prozesu horren barruan ere, behin betiko Tolosako Anbulatoriora eraman zuten Ibarrako Osasun Zentroan zegoen Osakidetzaren errehabilitazio-zerbitzua.\nESI delako antolaketa-egitura Osakidetzaren Plan Estrategikoaren barruan sartzen da eta joan den abenduan Euskadi osoan abiarazi zen. Arreta integraleko eredu bat da, Lehen Mailako Arretaren eta Arreta Espezializatuaren arteko laguntza-zatiketa gainditzen duena. Horrez gain, gizarte zerbitzuekin harrremanetan jarduteko egokiena da, populazio-ikuspuntu batetik abiatzen delako, erakunde bakar batean bilduta eta eremu geografiko zehatz batekin; alegia, zahartzeari, gaixotasun kronikoei zein menpekotasunari ahalik eta erantzunik hoberena eman ahal izateko. Hala, pazienteari arreta hobea eskaintzen zaio, ez baitu berak bi mailen arteko hausturarik hautematen, zaintza jarraitu eta koherente bat baizik.\nTolosan, 2016ko martxoaren 4a


Badok | “Nire ahots propioaren bila jarraitzen dut”\nElkarrizketa: Miren Narbaiza 'MICE'\nBakarkako lehena du, baina ez bakarrik egindakoa. Miren Narbaiza (Eibar, Gipuzkoa, 1986) musikari eskarmentudunak izan ditu alboan MICE gisa sorturiko lehen diskoa ontzeko. Eta adiskideak, gainera. Joseba B. Lenoirrek egin du ekoizpen lana, baita gitarrak, baxua eta teklatuak jo ere. «Kanturen batean bateria ere jo du», dio Narbaizak. Kanturik gehienetan Ilargi Agirrek (Perlak, Belarmiñak…) jo du bateria. Narbaizak gitarra jo du, harenak dira ahotsak, eta kantu batean bateria ere jo du. Zuzenekoetan, ordea, boskote moduan ariko dira, Ibai Gogorza (gitarrak) eta Lutxo Neira (baxua) batuko baitzaizkie.\nMiren Narbaiza ‘Mice’ (Mikel Larretxea)\nMice-k saguak esan nahi du, pluralean: «Esanahiak baino gehiago, soinuak erakarri ninduen», egin du ñabardura Narbaizak. Eta jende askok galdetzen duela eta, ahoskerari buruzko ohartarazpena. Maiz ahoskatzen da, mize beharrean. Zortzi kantu bildu ditu diskoan. Entzunaldi bakoitzean hazten diren kantuak dira, aldiro geruza berriak deskubrituarazten dituena. Pop-rocketik abiatzen direnak, baina, urgentziazko denboratik bainoago, sosegutik abiatzen direnak.\n«Ausardiarik ez; beldurrez gainezka. Geroak ekarriko duenaren kezka», esaldiarekin hasten duzu diskoa. Bakarkako ibiliari ekiteko beldurrei aurre egin behar izan diezu?\nBai, neurri batean bai, baina ez naiz oso kontzientea ere izan beldur horietaz. Uneren batean izan dut bertigo sentsazio hori, «hau pasatzen ari da». Napoka Iria utzi eta gero, beste hamaika proiektutan aritu naiz, eta pixkanaka hasi zitzaidan barrenetik kantuak egiteko gogoa. Barrenean nuen gogo horri bide eman behar niola sentitzen nuen, eta gero izan ditudan beldurrak gehiago dira ea gero zer etorriko den…\nNapoka Iria bera agurtzea izan da akaso urrats zail bezain ezinbestekoa bakarkakoari ekiteko?\nBai, dudarik gabe. Napoka Iria izan da nire musika ibilbideko zatirik handiena. Oinarri handiena. Eta bion artean eraiki dugun proiekturik handiena. Horri bukaera bat emateak asko lagundu dit aurrera egiteko, bai…\nDolua eginda dago?\nAurretik egiten ari ginen jada Ander [Mujika] eta biok, jendeak ez jakin arren. Dolu luze bat izan da. Ezbaian egon ginen denbora batez; ez genekien nondik jo. Gauza berriak egiten hasiak ginen, baina ez zuen funtzionatzen lehen bezala. Uste dut burua beste gauza batzuetan geneukala. Hasi ginen konturatzen igual ia bukatuta zegoela, eta dolua hasita zegoen. Hori dena hilabeteetako kontua izan da. Gainera, bakoitza bere kontuetan aritu denez… Denbora pasatu zen iragarri genuen arte. Eta, gero, azken kontzertua ematea garrantzitsua izan zen etapa ixteko. Egin beharreko prozesua zen, eta uste dut nahiko ondo egin dugula.\nMiles Daviesek esaten zuen denbora asko behar izaten duela musikariak bere musika edo ahots propioa topatzeko. Aurreko proiektu guztiek lagundu dizute ahots hori bilatzen?\nUste dut nire gorputza ari zela eskatzen gauza berriak, eta nahi nuela ikasi hau, eta ikasi beste hori. Eta horregatik ibili naizela hainbeste kontutan. Proiektu horiek guztiek lagundu didate ahots hori bilatzen, eta oraindik jarraitzen dut bilatzen nire ahots propioa. Hau hasiera moduan ikusten dut. Perlak-en eta Dual Spliten ibili naiz, eta oso gustura, baina une batean konturatu nintzen behar nituela kontatu nire gauzak, eta nire erara. Behar nuen nire espazioa, eta gauzak deskubritu. Beste soinu batzuk entzun ditut, talde soinuak entzun ditut, baita Joseba B. Lenoirrekin ikasitako guztia ere… Horrek guztiak lagundu dit, baina oraindik ere bila nabil… Prozesu bat da.\nBaina jada ikusten da norabide bat: pop-rocka du oinarrian diskoak, baina atmosfera batez jantzi duzu. Badira giro atmosferiko espazialak, psikodelia puntuak, “Biziraun”-en eta “Ez eutsi”-n, adibidez…\nBai, bi gauza horiek asko gustatzen zaizkit: popa eta jantzi ilunago bat gainetik, psikodelikoa, soinu espazialak… Joseba Baleztena aritu da ekoizle lanetan, eta biok bat egiten dugu horretan. Esparru horretan gustura nago. Diskoak badu atmosfera bat, baina egia da gero kantu bakoitza oso berea dela.\n“Biziraun” kantuan diozu: «Biziraungo diot datorrenari»; eta beste batean galdetzen duzu: «Zertarako iraun?». Bizarautea da jomuga musikaren munduan?\nBiziraun egiten da besterik ez dagoenean; nik nahiko nukeena da bizi. Halako gogoetak datoz momentu ez oso onak pasatzen dituzunean, baina modu positibo batean aipatzen dut bizirautearena. «Une hau pasatu badut, beste asko pasatzeko gai ere banaiz». Gorputzak uste dugun baino gehiago jasaten du, baina nire erronka ez da bizirautea, baizik eta bizi hau bizitzea.\nUne honetan musika bizi duzu, eta musikarekin biziatua zaude?\nBai, hala da. Napoka Iriaren azken urteetan jada musikara emana bizi nintzen, eta horrela segitzen dugu, bere alde on eta txarrekin. Bizirauten batzuetan, eta ahal den gehienetan bizitzen, gozatzen.\n«Zuk ez duzu entzun nahi harmonia gabeko kantarik» diozu “Zertarako iraun”-en. Entzun nahi al dituzu harmoniarik gabeko kantuak?\nNiri gustatzen zait harmonia, kolorea eta bizipoza, baina uste dut jakin behar dela entzuten harmoniarik gabeko kantuak ere. Disonantziak, soinuak bere osotasunean. Hor gordetzen dira sekretu handiak. Askotan tematzen gara soinu politak entzutera, eta askoz ere gauza gehiago dago, eta horietan sakontzean ateratzen dira gauza interesgarriagoak.\nKantatzeko moduan ñabardurak sartu dituzu. Esaterako, “Laba ibaiak”-n xuxurlaka kantatu duzu.\nAhotsa beti da erronka bat niretzat. Beti nahi izaten dut barruan dudan hori erakutsi. Neure buruari esaten diot jolasteko, eta ea zer topatzen dudan. Gero, entzuten ditut kantuak, eta iruditzen zait ez dudala erabat askatzen. Hor beti daukat nahi eta ezin moduko bat. Baina saiatu naiz horretan. “Laba ibaiak”-en, hasieran, ez nuen horrela kantatzen, eta zuzenekoetan kantatzen nuen indar osoz. Ibai Gogorzari zor diot kantu hori modu horretan egitea. Beran grabatu genuen diskoa. Etortzen zen batzuetan, eta hark proposatu zidan hortxe mugan-mugan dagoen ahots horrekin kantatzea, ahotsa agertu eta desagertzen den puntu horretan. Diskoa ixten duen “Lehenago iristeko asmoz”-en, aldiz, hiru ahots daude. Lehenik grabatu nuen etxean, mikrorik gabe, eta ezin nuen orroka hasi, eta hortik abiatuta sortu zen jolas hori. Inkonformista naiz ahotsarekin, baina uste dut diskoan badagoela aniztasun bat behintzat.\nBeste proiektuekin jarraituko duzu?\nBai, Joseba B. Lenoirrekin laukotean aritzen gara, gu biok eta Ilargi Agirre eta Nagore Etxabe bateria joz, bateria bikoitzarekin alegia. Eta Drumkoptersekin ere jarraitzen dut. Presarik gabe baina geldiunerik gabe aritzen gara.\n(Berria egunkarian, 2017ko abenduaren 26an argitaratutako elkarrizketa)\nDisko kritika: ‘MICE’ (MICE)\nETIKETAK:BelarmiñakDrumkoptersDual SplitIbai GogorzaIlargi AgirreJoseba B. LenoirLutxo NeiraMiceMiren NarbaizaNagore EtxabePerlak


Juaneneak bizirik jarraitzen du txapelketan Ansa gainditu ondoren | Oriamendi 2010\nJuaneneak bizirik jarraitzen du txapelketan Ansa gainditu ondoren\nJuaneneak irabazi egin behar zuen Banakako Txapelketa-Kutxabank Sari Nagusiko finalerdietako ligaxkaren hirugarren partifduan ligaxka gainditzeko itxaropena izateko, eta bere helburua bete du. 30-27 irabazi du Ansa II.aren aurka ligaxkako hirugarren partidan eta, beraz, hiru puntu ditu sailkapenean. Hori bai, laugarren postuan jarraitzen du Ansak sailkapenean lau puntu baititu bi puntu gehiago lortu ostean. Urrizak eta Barrenetxeak lau puntu dituzte partida batean.\nJuanenea eta Ansaren arteko norgehiagokak alternatibak izan ditu, baina Juaneneak eraman du ekimena. Ansa II.ak huts egin du sakean, lau sake falta egin ditu, baina batez ere errestoan izan du zuloa. Saldiaseko aurrelariak kontzentratuago jokatu du eta une bakoitzean zer egiten zuen jakin du.\nAnsa nagusi izan da piloteoan partidan zehar, baina denborak aurrera egin ahala Juaneneak ere egoera horri buelta ematen jakin du, eta arlo horretan parekatuta amaitu dute. Sakean izan da hobea hasieratik bukaerara arte. Hor ez du ia hutsunerik izan eta garaipena lortzeko balio izan dio.\nAurrelari nafarra hobeto sartu da partidan eta bost tantoko errenta hartu du, 8-3 eta 9-4. Ansari kosta egin zaio jokoa finkatzea, baina urduritasuna epeldu duenean bederatzira berdindu du partida. Ondoren, berdinduta joan dira eta Ansa 14-15 eta 14-16 aurretik jarri da. Bigarren berdinketa 17an iritsi da. Bazirudien Ansak pultsua hartu ziola partidari, baina orduan huts egin dio errestoak, eta 17nako berdinketatik 27-21 jarri da aurretik Juanenea. Serio eta defentsa onekin lortu du Ansa une batzuetan etsitzea.\nPuntuak ezinbestekoak izan daitezke eta amaierara arte borrokan jarraitu behar da. Ansak bazekien puntu bat edo bi lortzea garrantzitsua zela eta borrokan jarraitu du. Horrek partidan sartzea ahalbidetu dio eta 27-25 eta 29-27 hurbildu da, baina erreakzioa ez da nahikoa izan. Azken tantoa Ansaren partidaren laburpena izan da eta falta bikoitza egin du 30-27rako.\nJuaneneak 12 tanto egin ditu sakean eta bi falta egin ditu sakean. Ansak bost tanto egin ditu saketik, baina lau sake faltek min handia egin diote.


Igeldoren udalerri izendapena bertan behera utzi izana berretsi du Auzitegi Gorenak - Irutxuloko Hitza : Irutxuloko Hitza\nUdala pozik dago epaiarekin. Aldiz, Igeldoko Herri Kontseiluak agerraldia egingo du arratsaldean epaiaren balorazioa eskaintzeko.\nDonostiako Udalak jakinarazi duenez, Espainiako Auzitegi Gorenak ez du aintzat hartu Igeldoren bereizketa ahalbidetzen zuen 2013/46 Foru Araudia. Era berean, bertan behera utzi du EAEko Auzitegi Gorenaren epaiaren aurka Itsas Aurre elkarteak jarritako helegitea.\n“2013an Igeldoren bereizketa onartu zenean oso garbi genuen ez zela modu egokian egin. Horregatik, helegitea jarri genuen eta Euskadiko Auzitegi Gorenak arrazoia eman zigun. Eta orain, berriz ere, Auzitegi Gorenak berretsi du udalak ondo egin zuela”, adierazi du Eneko Goia alkateak.\nOtsailaren 21an plazaratu zuen epaia Gorenak, eta dioenez, ezin dira onartu Igeldoko bizilagunen plataformak emandako arrazoiak kasazio helegia jartzerako orduan. EAEko Auzitegi Gorenak epaia eman ondoren, Itsas Aurre elkarteak errekurtsoa jarri zuen, aipaturiko epaiaren arrazoiak arbuiatuz eta motibazio gabezia argudiatuz.\nBestalde, Igeldoko bizilagunekin elkartzeko borondatea berretsi du Goiak. “Beti onartu dugu Igeldok Donostia barruan izaera berezia duela. Horrek gaur egun ditugun tresnak erabilita izan dezake erantzun edo irteera bat: alkate-auzo erakunde izendatzea. Legealdi honetan beraiekin lan egiteko borondatea izan dugu, eta jarraituko dugu”.\nGorenaren epaiak dio ez dagoela arrazoirik EAEko Auzitegiak emandako epaia atzera botatzeko, eta babes ezaren argudioa onartzearekin ez dator bat. Azkenik, Gorenak epaiaren kostua Itsas Aurre elkarteari ordaintzeko agindua eman dio, osotara 4.000 euro eta BEZ-a.


Lasarte-Oriak Sahararen aldeko bilketa egingo du . Noticias de Navarra\nLasarte-Oriak Sahararen aldeko bilketa egingo du\nAstelehenetik aurrera kutxa bana egongo da ikastetxeetan eta Emakumeen Zentroan\nSábado, 6 de Enero de 2018 - Actualizado a las 06:17h\nLasarte-Oria- Astelehenetik urtarrilaren 19ra bitartean, Lasarte-Oriako zenbait establezimendutan bilketa popular bat egitea pentsatu da, bai janaria biltzeko (arroza, pasta, azukrea, lekaleak, atuna eta sardinak oliotan), bai produktu higienikoak (konpresak) biltzeko. Elikagaiak ezin dira joan beirazko ontzietan, bidaian hausketarik gerta ez dadin.\nBeste urte batez, saharaui herriaren laguntza-deiari erantzunez, Lasarte-Oriako Udalak, Oporrak Bakean programako familiekin eta bere burua eskaintzen duen boluntario ororekin batera, Sahararen aldeko XIV. Euskal Karabanarekin, Piztu Itxaropena lelopean, kolaboratuko du.\nAstelehenetik urtarrilaren 19ra herriko eskoletan eta Emakumeen Zentroan kutxa bana ipiniko da. Urtarrilaren 13an, egun osoan egingo da bilketa supermerkatu hauetan: Urbil, BM berria, Dia, Carrefour Express eta Eroski.\nKutxa bat ipini edo boluntario bezala lan egin nahi dutenek Gizarte Zerbitzuekin harremanetan jarri behar dute. - A.M.


EUSKAL MUSIKA KATEA: MIREN ARANBURU\nMiren Aranburu (Lazkao, Gipuzkoa) 70eko hamarkadan hasi zen kantuan. Euskal kantagintza berriaren garaiak ziren, kantua eta politika eskutik helduta zihoazen garaiak: "Zer edo zer esan beharra zegoen, errealitatearen berri eman". Natxo de Feliperekin (Oskorri) ikasi zuen Bilbon gitarra jotzen, eta "Ni naiz Lazkaoko herrian jaioa, praile kale inguruan..." kantatzen hasi zen, hark berak idatzitako letra eta sortutako musikarekin. 1977an LP bat grabatzeko aukera izan zuen Madrilen, Movieplay diskoetxearen Kardantxa zigiluaren laguntzarekin. Lehertu da izan zen Miren Aranburuk argitaratu zuen lehen lana.\n80ko hamarkadaren hasieran alde batera utzi zuen musika. "Nik beste bideak jorratu nahi nituen, olerkiak kantatu... baina sentitzen nuen ezin zela". Aktore eta bikoizketa lanetan murgildu zen orduan, eta Irusoin enpresako bikoizleen zuzendaria izan zen. Musikan kolaborazio bakan batzuk besterik ez zituen egin urte horietan, Imanol Lartzabalekin eta Les Mecaniciens taldearekin. Musikarekiko ilusioa Jean Louis Hargous musikaria bere bidean gurutzatu zenean berreskuratu zuen Aranburuk. "Ez nuen batere gogorik, eta Jean Louisek kantatuak izan zitezkeen erritmo ezberdinetako doinuak nire esku jarri arte ez nion ekin kantatzeari; berak lortu zuen doinu hauen bidez nik kantatzeko gogoa izatea". Garairako berritzaileak ziren lanetan kolaboratu zuen Aranburuk Hargousekin, Diztira eta Jarioak sorkuntza poetiko literarioetan esate baterako, eta poesia, abestia, dantza eta pintura nahasten zituen Hosto gorri, hosto berde (Feuille rouge, feuille verte) ikuskizunean ere kolaboratu zuen.\nMiren Aranburu Quintet sortu zuten. Hargous musika elektroakustikotik zetorren. Euskal Herrian egiten zen musika, melodia aldetik, oso sinplea iruditzen zitzaion Hargousi, lehen diskoaren karietara adierazi zuenez: «Melodiak ohiz lantzen direna baino gehixeago lantzen saiatu naiz; herri honetan lantzen diren melodiek maiz ez dute helburu berezirik izaten, oso sinpleak dira; nik jazz harmonia eta erritmoa izateko landu ditut; `jazzy' da, ez jazz garbia". Bilatzen zuten estiloa aurkitu zutenean Etorkizunaren memoria (IZ, 1996) izeneko lehen disko hori grabatu zuten. Jazza, baltsa, bossanova, rap bat eta baladak zekartzan lehen disko hark. Aranbururen diskoetan ohi bezala, hitz denak hark sortuak ziren.\nErrabalekin atera zuten hurrengo diskoa 2005ean etorri zen: Lorategi hibridoa. Aranbururen ahotsari eta Hargousen saxofoi eta klarinete baxuari, Juan Paul Gillesen kontrabaxuak, Vicente Thomasen bateriak eta Arnaud Labastieren pianoak lagundu zioten disko berrian. Miren Aranburuk ahotsaz gain, hitzak jartzen ditu bere proiektuetan. Fernando Pessoaren, Bernardo Atxagaren, Juan Kruz Igerabideren, Jose MariaIparragirreren -"Zibilek esan naute", Gorri isila diskoan- eta Iratzederren letra batzuk kenduta, bereak baitira abesten dituen ia letra guztiak. Antimilitarismoaz eta amodioaz idazten eta abesten du, haurtzaroaz nahiz Ponpeiaz, emakumearen egoeraz nahiz desamodioaz... bizitzaz.\nJON ESKISABEL (Badok aldizkaritik)\nEszenatokietatik aparte dabil Miren Aranburu azken urteetan, ogibide duen bikoizketa lanari emana, baina kantagintza erabat albora utzi gabe ere. "Goenkale" telesailean egindako antzezpenagatik ezagutuko dute batzuek, jazz abeslari gisa argitaratutako diskoengatik beste batzuek. Baina askok ez dakitena da 70. hamarkadan, frankismoaren azken urteetan eta trantsizioaren hasieran, kantautore aritu zela Miren Aranburu andrea, Iñaki Eizmendi eta Ruper Ordorika gaztearekin batera, besteak beste. 1977. urtean, diskolan bat grabatu zuen Madrilen, "Lehertu da". Espainiar transizio garaiko zapalkuntza politiko, sozial eta kulturalaren islada ziren Aranbururen kantuak, barruko amorruak, kezkak eta ezinegonak askatzeko beharraren emaitza. “Sentitzen genuenari buruz hitz egin nahi nuen. Bizi genuenaren kontra panfleto asko egiten zen, eta zakar eta gogor agertzen ginen oso, dena zen aldarrikapena. Nik sentimenduak aztertu nahi nituen, indibiduoa, bizi genuenaren eragina gutariko bakoitzaren barnean, taldeak utzi eta etxeratzen ginenean sentitzen genuen negargura hura”.\n- “Ni naiz Lazkaoko herrian jaioa praile-kale inguruan, ume koxkorra nintzen hura utzi ta etorri ginanean…” abesten zenuen. Kanta hori oso gustukoa zuen Xabier Letek.\nNi Lazkaon jaiotakoa naiz, bost anai-arrebatatik laugarrena, baina 3 urte nituela aitari eskaini zioten lana Bilbon. Dirudienez buelta asko eman zioten gaiari, gure ama Errotakoa baitzen eta behin ere ez baitzen atera Lazkaotik. Baina pentsatu zuten agian komenigarria zela umeek ikasketak egiteko. Horrela joan ziren Bilbora. Beraz, erdi bilbotarra naiz, han bizi izan naiz ia hona etorri arte. Urruñara, 1989an etorri nintzen. Nahiz eta Bilbon bizi izan, Lazkao nire ideala izan da beti: umetako zelaiak, baserriak, herria… Nik beti aldarrikatu dut lazkaotarra naizela, eta ikusten duzunez saiatzen naiz hitz egiten Lazkaoko erara, pixkat aldatuta, hemengoa eta hangoa nahastuta. Ez dut galdu nahi izan.\n- Zuen etxean kanturatu zaletasuna zegoen?\nDuela gutxi jakin dudan gauza bat kontatuko dizut. Bilbora joan ginen hartan, Zegamako neskame euskaldun bat hartu zuten gurasoek, Mari Carmen. Oraindik harremana dugu. Eibarren jaso genuen, eta berak esaten dit Eibarren bertan hasi nintzela kantatzen, eta ez nintzela isildu ere egin Bilbora iritsi arte. Dirudienez, asko, asko, asko maite nuen kantatzea. Nik ez dut gogoratzen, baina hori esaten didate. Etxean zerbait zegoenean, beti kantatzen nuen, ezkontzetan… Orain baino askoz gehiago. Orain ez dut behin ere kantatzen etxean. Gure belaunaldiko emakumeak ez gara inon agertzen, omenaldietarako-eta ez dira gurekin akordatzen.\n- Eta kantuak sortzen eta jendaurrean abesten, gogoan duzu noiz hasi zinen?\n"Ez Dok Amairu" taldekoak 11 urterekin ikusi nituen lehen aldiz, eta izugarrizko eragina izan zuen nigan. Gogoratzen naiz Bilboko Santiago Apostol kolegioan izan zela, gurasoekin joan ginen, eta orduan aretoak bete egiten ziren euskarazko emanaldietan. Halako inpresio handia egin zidaten Lourdes Iriondok, Benito Lertxundik, Mikel Laboak, Xabier Letek… Orduantxe hasi nintzen neroni etxean hitzak asmatzen. Artean ez nuen gitarrarik. Baina Bilbon asko harremantzen nintzen bertakoekin eta Gipuzkoatik joandako ikasleekin. Gauza asko egiten ziren euskararen inguruan: jaialditxoak, literatur emanaldiak…\nEz dakit nola, Natxo de Felipe (Oskorri) jaunarengana iritsi nintzen, eta hark erakutsi zidan gitarra jotzen. Niri eta Ruper Ordorikari. Bolada batean biok joaten ginen San Anton elizara. Hango apaiza, Don Claudio, euskaldun sutsua zen, hark masak mugitzen zituen, igandetan jendea kabitu ezinik geratzen zen. Frankismoaren aurka, sistemaren aurka berotzen gintuen, baita fededunak ez ginenok ere. Hark zabaltzen zituen ateak edozein euskaltzalek eskatzen zion edozein ekitaldirako. Gu hara joaten ginen Natxorekin ikastera, eta gero Natxoren etxera joaten hasi nintzen, edo haren lagun baten etxera. Jendearen aurrean bakarrik jotzeko adina ikasi nuen.\n- Miren, jendaurrean jotzen noiz hasi zinen?\nAurreneko aldia Abrako jaialdian abestu nuen, 16 urte inguru nituen. Ni beti oso lotsatia izan naiz jendearen aurrean abesteko, baina Natxo de Felipek eraman ninduen, eta gogoan dut Gontzal Mendibil ere han zela. Oso ondo gogoratzen dut abestu nuen kanta, Nafarroako mutil batena zen, sekula ez du ezer grabatu, izena ahaztuta daukat. Abesteko ordua iritsi zitzaidanean dardarka hasi nintzen, oina ere mugitu egiten zitzaidan, publikoa ere tentsio handi batean zegoen, eta aurkezleak esaten zidan jaisteko, eta nik ezetz, aurre egin behar niola egoerari, eta lortu nuen abestea. Oso ondo abestu nuen. Bigarren saria eraman nuen, eta lehen saria Gontzal Mendibilek irabazi zuen.\nHortik aurrera askotan joaten nintzen Natxorekin, nire kantuak abestera. Gero, euskal giro politiko beroko tirabirak dela ta, batzuk Natxoren kontra hasi ziren, eta igual niri deitzen zidaten jotzera eta berari ez. Hori dena ere bizi izan dugu. Oso bide latza egin dugu, bai. Aztertzekoa da hainbat egoeratan zein erraza den iristea jarrera erradikaletara. Nola eramaten zaituen giroak: nirekin ez dagoena nire kontra dago, honekin ezin naiz joan ez duelako nik bezala pentsatzen. Oso egoera izugarriak bizi izan ditugu. Zorionez, hortik atera gara, espero dut. Baina aztertu egin behar da hori, ez dut uste orrialdea pasa egin behar denik, besterik gabe. Bestela ez du ezertarako balio.\n- Garai hartan emakume bakarlari asko ez zineten izango. Lourdes Iriondo, Estitxu…\nOrain ere asko al gara ba? Eta izan ginenok eta garenok inon agertzen al gara? Batez ere gu, gure belaunaldikoak, ez gara inon agertzen. Garai hartako abeslarien inguruko zerbait antolatzen denean, edo Imanol eta Xabier Leteren omenez, gehiengo handi bat gizonezkoak dira. Eta ez dira gurekin akordatzen. Beti betikoak daude.\n- "Gu Gira", "Baionatik Bilbora" eta horrelako emanaldiei buruz ere ari zara?\nBai... Kuriosoa da, ni horrek ez nau mintzen, paso egiten dudalako, benetan. Baina kuriosoa da. Garai hartan zenbat emakumezko geunden? Lourdes Iriondo —Lourdes beti egon da aurrean, egia da—, Maite Idirin, Lupe, Estitxu… eta beranduago Itziar Egileor. Baina ez gaude inon. Niri beti iruditu zait herri honek gizonezkoen seminario baten edo soziedade baten antza duela. Ez dut entenditzen. Beste gauza bat da nik ezetz esatea, esango balidate seguruenik ez nintzateke joango, baina aurretik ez akordatzea ere... Nik Xabier Lete jaunarekin oso harreman pertsonala neukan, komunikatzen genuen asko, inork ez daki, ez du zertan jakin, baina hemen denok ezagutzen dugu elkar. Berdin-berdin zait, baina esan egiten dut, esan beharra daukat.\n- Miren Aranburuk 19 urte zituen lehen diskoa grabatu zuenean. Bakarka disko bat grabatu zuen lehen emakumeetakoa izan zinen, nola sortu zen aukera hori?\nKardantxa zigilukoek deitu zidaten goiz batean. Zer egin nahi zuten azaldu zidan Antonio Goñi jaunak, eta zur eta lur geratu nintzen. Disko bat! “Eta zer behar dut?”, galdetu nion. “Daukazuna, grabatu itzazu kanta batzuk etxean eta emaizkiazu”. Seguruenik kontzertuetatik ezagutzen ninduen. Etxeko nire gelan grabatu nituen kasete batean kantak nire erara eta eman nizkion. Ondoren, Madrilera joateko egun bat zehaztu zidan eta hara joan nintzen. Hegazkina hartu nuen, Movieplay estudiora iritsi nintzen, entzun nituen kantak eta ia-ia konortea galdu nuen. “Baina hau da nire musika?”, pentsatu nuen. Pentsa ezazu, gitarra ziztrin batekin etxean abestutako gauza bat, aurreneko aldiz entzuten nuen orkestratua. Inpresio handia egin zidan, niretzat shock bat izan zen.\n- Madrilen zer egin zenuen?\nNire kasetea entzun zuten, harekin partitura bat idatzi zuten eta orkestrak jo zuen. Ni joan nintzen ahotsa gainean jartzera. Ahots guztiak daude aurreneko aldian grabatuta. Bitan edo hirutan entzun nuen musika, moldaketa berrietara ohitu arte, eta arratsalde batean grabatu nituen ahots guztiak. Aurrerago eskaini zidaten disko gehiago grabatzea, baina ez nuen nahi. Ez dut behin ere izan anbiziorik, gogoa da niretzat inportantea. Iñaki Eizmendi jaunari deitu zioten gero, nik esanda. Niri asko gustatzen zitzaidan Iñaki Eizmendi, biok askotan egiten genuen elkarrekin emanaldiak, berak laguntzen zidan gitarra eta ahotsarekin, eta alderantziz.\n- Kantu guztiak zureak dira, hitza eta musika; ez zenuen herri kantutegira jotzen. Horretan ezohikoa zinen.\nNi ez naiz behin ere folk edo tradiziozalea izan. Gustatu izan zaizkit bertako kantuak, eta nire disko batean, "Gorri isila" (2002), “Zibilak esan naute“ kantua dago, beste era jazz batera moldatuta. Nik nahi nituen nire gauzak esan, nire kantu propioak egin. Behin Donostiako lizeo batean egin genuen emanalditxo batean, Iñaki Eizmendik, Ruperrek eta hirurok. Kartelean, kontzertuko afixan, "kantagintza urbanoa" leloa jarri zioten emanaldiari. Nahi genuen gauza berriak egin. Ez Dok Amairuk egin zuen errekuperatu tradizioa jada, gaurkotu, eman jendeari. Guk nahi genuena zen gurea egin.\n- Emakume bezala, inoiz sentitu zinen gutxietsia edo oztoporik izan zenuen zure lana egiteko, zabaltzeko?\nBatere ez... Arazo bakarrak poliziarekin, denok bezala hemen. Lehe diskoan kantu bat falta da. Grabatuta dago, orkestrazioa eta guzti, baina ez zuten baimenik eman argitaratzeko. Segoviako ihesari buruzko kantua da. Kantu hori maite zuen bereziki Goyo Lopez Irasuegi militanteak.\n- Euskal gizarteari buruz kritiko eta zorrotz azaltzen zara hainbat kantutan. "Eta guk?" abestian, esaterako, “Gizon faltsuek dituzte munduan txaloak eta guk? Gezur handia ikusirik, txalotu…” . Igarlearena ere egiten duzu kantu berean: “Badakigu guztiok zer dagoen herrian. Futbolean burua ondo garbitu. Ikusten dugu garbi nola dugun bidea. Batzuk aurrera, besteak gelditu”.\nNire alabari esaten diot: umea nintzelarik grabatu nuen hau eta orain, hainbeste urte eta gero, oraindik arrazoi gehiagorekin. Garai hartan guk errua botatzen genion frankismoari, baina gaur nori bota behar diogu? Denok gaude saltsan-eta! Manipulazioaren kontzientzia soziala betidanik izan dut.\n- Euskal Herriaz penatuta ere agertzen zara. Esaterako, "Gaurko Euskal Herriari" izenekoan (“Euskal Herri zahar zoro, zuhurra, baldarra. Galtzen ikasi nahi ez duzun herri zakarra”) edo "Kantauri baztertxo honetan" izenekoan.\nIparraldera lagunekin egin nuen bidaia batek asko markatu ninduen. Errefuxiatu batzuk ezagutu nituen, haien artean Josu Artetxe jauna. Lagun egin eta ezkutuan elkar ikusten ginen. Egun batean, abenduan, esan zidan oso kezkatuta zegoela: “gauza bat gertatzen da, hitz egingo dugu…”. Akordatzen naiz nola besarkatu nuen mutil hura eta haren taupadak entzun nituen nire belarrian. Handik ordu batzuetara, lagun batek deitu zidan esateko poliziak Josu erahil egin zuela Donostian, Altzako bere etxean, 1973. urteko abenduaren 6 egunean (21 urte zituen Artetxek). Gero jakin nuen mutil horrek bazekiela Carrero Blanco almirante frankistarena (bi aste geroago zerura bidaliko zutena Madrileko karrika batean). Josuk bere burua harrapatzen ez zuen utzi, inor ez salatzeko. Horrek asko markatu ninduen gaztaroan, heriotza horrela ezagutzeak. Adin horretan ez duzu pentsatzen heriotzean eta ez duzu uste heriotza horrela ailegatzen denik. Garai hartan bizi ala hil zen, ezin duzu imajinatu. Oso itota bizi ginen Euskadin. Etxean gure aita gerra egindakoa zen, gudari izandakoa, oso-oso abertzalea… Horrek eragina izan zuen. Gero inguratu bait nintzen ni bezalako gazteekin, oso aurre egiteko prest zeudenak.\n- “Lehertu da ene barrua, ezin nuen gordeta eraman, izkutuan, sentimendua” kantatzen duzu diskoari izenburua ematen dion abestian. Diskoaren funtsa laburbiltzen du?\nNik sentitzen nuenari aurre egin behar nion, borroka egin behar nuen, ezin nuen gehiago jasan egoera. Nik. Beste batzuentzat ez zen horrela... Ezin nuen gehiago, oso azalean bizi nuen egoera, kontzientea nintzen, euskal munduan oso sartuta nengoen. Oso sentibera izan naiz beti. Gaur ere horrelakoa naiz, gauzak nola ikusten ditudan esan beharra daukat. Berdin zait besteek zer pentsatzen duten, sakon-sakonean hori da. Ez dut kalkulatzen, berdin zaidalako.\n"Lehertu da" kanta berreskuratu dut hurrengo diskoetan ere. Jean-Louisek Hargous moldatuz. Gustatzen zitzaion musika. Hitza, garai hartan, Atxagari gustatzen zitzaion. Oso benetakoa da kanta hori. “Sortu orduko, jaio berria izanik pentsamendua ezagutu orduko, bere betirako den izakeraren errua gure herriak zainetan duen zapalkuntzari bota dion edozeini, agian zuri, zure barruko zerbaitek leher egin duela sentitu duzun horri” eskainita dago lehen diskoa. Ikusten nuen jende asko zegoela... Orain hori deskribatzea ez da hain sinplea, baina inor ez zen ohitu bizitza horretara. Oso presente zegoen, nire giroan, nire lagunen artean. Oso aurrean zegoen errepresioaren presentzia ta beldurra.\n- Diskoaren azalean leiho bat zabalik ageri da, baina atzealdean itxita dago. Erraz egin daiteke interpretazioa?\nInkontzientea izan zen, asmo estetikoz egina dago. Xabi Oterori esan nion zer nahi nuen, eta berak egin zituen argazkiak. Berari ere gustatu zitzaion ideia. Inkontzientea izan zen, baina gerora egin daiteke interpretazioa.\n- Ia hogei urte igaro ziren hurrengo diskoa, Etorkizunaren memoria (1996) argitaratu arte. Zer zergatu zen?\nLantegi handi batean lanean hasi nintzen, eta langileen borrokan eta borroka sozialean murgildu nintzen. Herriko errepresioari buruz hitz egiteari utzi nion pixka bat eta gatazka sozialean sartu nintzen. Agian ez nuen sentitu hori komunikatzeko horrelako premia. Niretzat ez zen esentziala kantagintza, nahiz eta beti abesten egon. Hura bukatu zen, eta seguruenik betiko bukatuko zen Jean-Louis aurkitu izan ez banu. Nahiz eta gero kolaborazioak egin nituen Imanol, Iñaki Eizmendi, Jabier Muguruzarekin.... Zine bikoizketan film askotako kantuak nik abestutakoak diren ("Doraemon"). Jean-Louisekin kantatzen hasteko arrazoiek ez zuten zerikusirik 70. hamakadako garai hartako gogo bero haiekin. Jean-Louisekin musika zer den, kantatzea zer den, instrumentuak ezagutzen hasi nintzen.\n- Gaur egun utzita duzu musika emanaldiak?\nEz, ez, lanean ari naiz. Miren Aranburu Ensemble bandarekin emanaldi gutxi genituen. Bost ginen eta zaila zen hori luze mantentzea. Utzi egin genuen, eta urte batzuetan ez dugu gauza handirik egin, baina Jean-Louisi esaten nion prestatu beharko genukeela zerbait bikote formatuan, ahotsa eta klarinete baxua edo saxofoiaz. Klaro, horretarako behar dira oso kantu landuak, oso batera joateko. Horretan ari gara. Aurreko diskoetako kantu batzuk lantzen ari gara, eta nazioarteko kantuak: frantsesak, ingelesaren bat, portugesak eta espainolez ere bai. Youn Sun Nah japoniarrak egiten duenaren antzera. Asko gustatzen zait, eta badut haren estiloarekin lotura. Ez dakit diskoan argitaratuko den edo emanaldietan bakarrik geratuko den.


Bilboko hamaikakoan ari da parte hartzen Fernandez. Argazkia: Dani Blanco.\nJune Fernandezi Bilboko hamaikakoan parte hartzeko gonbitea egin zioten eta baiezkoa eman zuen. Ahobizi rola hartu du. Pikara Magazine webgunearen koordinatzaileetako bat da.\nZergatik hartu duzu parte Euskaraldian?\nOihana Bartrak gonbidatu ninduen. Pentsatu nuen nik konpromiso handiagoa izateko modu bat zela. Bilbon bizi naiz, txikitan euskara ikasi nuen, baina nire inguruan gehienbat gaztelania erabiltzen dut, eta horrekin deseroso nago. Gustatuko litzaidake benetan elebiduna izatea eta euskaraz gehiago bizitzea. Euskaraldia ekimena eta ahobizi rola erakargarriak iruditzen zaizkit, niretzat badelako erronka hamaika egunez euskaraz bizitzea. Oihana Bartrak proposatu zidanean pentsatu nuen konpromiso publikoaz baliatuz nire konpromisoa sendoagoa izango zela, koherente izan behar dudala. Hamaikakoaren argazkian atera izan ez banintz, agian konpromiso intimoa ez zen horren koherentea izango, ez horrenbeste behintzat.\nHamaikakorako deitu ez bazintuzten hartuko zenuen parte Euskaraldian?\nBai, eta ahobizi izango nintzen, baina agian gauza zailenekin ez nintzen horren militante izango. Niretzat errazena azaleko harremanetan, hau da, okindegira joan eta euskaraz hitz egitea da. Horrelakoak egingo nituzkeen, baina nire amarekin? Bera euskaldun berria da eta txikia nintzenean euskaraz egiten zidan, baina zortzi urte nituenean gaztelaniara salto egin genuen. Badira 25 urte ez dudala amarekin euskaraz egiten. Atzo berarekin geratu nintzen eta esan zidan: “Qué tal el Euskaraldia?”, eta nik: “Ai ama, euskaraz hitz egin behar dizut!”. 25 urtetan lehenengoz ordu erdiz aritu ginen euskaraz.\nEgun hauetako beste bizipenen bat ba al duzu guri kontatzeko?\nAtzo gauean lagun batek deitu zidan. Bera elebiduna da baina gaztelaniaz hitz egin izan dugu. Gaztelaniaz hasi zitzaidan eta esan nion, “aizu, Euskaraldia da eta euskaraz egin behar dugu”, eta hala egin genuen. Bere neskalaguna atzerrikoa da eta galdetu nion: “Zuek Euskaraldian parte hartzen ari zarete?”, “bai, nik ahobizi txapa daramat eta berak belarriprest”. Eta esan nion: “ahobizi txapa daramazu, badakizu ni ahobizi naizela eta zergatik egin didazu gaztelaniaz?”, eta haren erantzuna: “Tira, konpromiso publikoa da baina ez dut hain serio hartu”. Horregatik esaten dut koherentzia.\nEuskaraldia hasi zen egun berean master batean eskola eman nuen. Arraroa izan zen zeren master horretan euskararen erabilera ez da bermatzen eta bi irakasleok esan genuen guretzat kontraesana zela Euskaraldiaren lehenengo egunean hitz-hartze osoa gaztelaniaz egitea. Gure lana bukatu eta pasilloan masterreko hiru partaide txaparekin zeuden eta gaztelaniara egiten zuten salto. Gaztelaniaren hegemonian hasi garenontzat egun batetik bestera inertzia uztea zaila da, baina ohartzen gara eta kontraesan horiei buruz hitz egiten dugu.\nFeminismotik dator ahalduntzea kontzeptua. Egin al duzu paralelismorik Euskaraldia betean?\nBilbon, uste dudanean esparru batean euskaldunak direla euskaraz egiten dut, Bilbo Zaharreko taberna batera edo txosna batera joaten naizenean, adibidez. Baina kontua da Zara edo Corte Inglésera joan eta euskaraz egitea. Horrek ausardia edo ahalduntzea behar du. Egun hauetan armairutik ateratzearekin egin dut paralelismoa. Nire neskalagunarekin ostatu batera joan eta logela erreserbatzerakoan ez dakit zein izango den pertsona horrek emango didan arreta, agian ulertuko du bikotea garela, agian emango digu bi oheko logela, edo agian hortik kanporatuko gaitu ez duelako lesbianarik nahi. Ezinegona eta beldurra sentitzen duzu, ez dakizu zer gertatuko den. Gauza bera gertatu ahal da euskararekin. Poliziarengana joan, euskaraz egin, eta ez jakin euskaraz erantzungo dizun, zein jarrera izango duen.\nBeste paralelismoa konplizitatearekin egin dut. Metroan ahobizi txapa zeramaten pertsonei konplizitate begiradak bota nizkien. Metroz joan eta luma daukan bollera bat ikusi eta nolabaiteko konplizitatea sentitu dezaket, komunitate berekoak garela sentitu. Interesgarria izan da hori niretzat, ikusgaitasuna. Ahalduntzea bai, baina Euskaraldiak ahalduntzeaz gain ikusgaitasuna bultzatzen du. Ikusgaitasun lesbikoaren eta euskaldunaren ikusgaitasunaren arteko paralelismoa bitxia iruditu zait. Lasaigarria da, txapa eraman eta bateren batek arraro begiratzen badizu, txapa erakutsi eta “bai baina hau Euskaraldia da!”.\nHegemonia eta disidentzia terminoak ere alderatu dituzu sexu aniztasunaren eta euskararen artean.\nTxikitatik bisexuala izan naiz, baina nerabezaroan heteroarauaren autopista erosoa eta zabala hartu nuen eta lesbianismora pasatzea disidentzia izan zen, hegemoniatik desbideratzea. Bilbon hegemonikoa gaztelaniaz da eta euskaraz bizitzea disidentzia da, arautik desbideratzea. Nire aitortza egin nahi diet Bilbon egunero euskaraz bizitzearen aldeko apustua egin dutenei. Eta nire erosotasuna auzian jarri nahi dut. Hemendik aurrera zer? Jarraituko dut eroso gaztelaniaz bizitzen ala euskararekiko konpromisoa sendotuko dut?


Autopsia Videla | Komunean izandako erorketa baten ostean hil zen\nVidela komunean izandako erorketa baten ostean hil zela dio autopsiak\nAzken eguneratzea: 2013/05/19 19:47 (UTC+2)\nAutopsiaren behin-behineko emaitzen arabera, Videla erorketak eragindako barne hemorragia batengatik eta hausturengatik hil zen.\nJorge Rafael Videla. Argazkia: EFE\nJorge Rafael Videla Argentinako diktadorea hil da\nJorge Rafael Videla diktadore ohia ostiralean hil zen 87 urterekin komunean erori eta gero. Hori berretsi dute autopsiaren aurretiazko emaitzek. Horien arabera, aurretik Videlak zituen bihotzeko arazoei erorketaren ondorioz jasandako hausturak eta barne hemorragia bat gehituta hil zen, "La Nacion" egunkariak argitaratu duen autopsiaren arabera.\nBestalde, "Cronica" egunkariak jasotako Jorge Alberto Dominguez medikuak sinatutako espetxeko txostenaren arabera, "Jorge Rafael Videla presoa espetxeko gelako komunean eserita zegoen, konorterik gabe".\n"La Nacion" egunkariak jakinarazi duenez, hildakoaren senitartekoak datozen orduetan joango dira gorputegira Videlaren gorpua hartzera, eta Mercedes hirian (diktadorearen jaioterrian) lurperatuko dute.\nGorpua behin autopsiaren emaitzak onartuta hartu ahal izango dute. Senitartekoek hala ere, etorkizunean gorpua hobitik ateratzea ekiditeko, beste azterketa mediko bat eska dezakete.\nAutopsiaren behin betiko emaitzak 20 egun barru ezagutzea espero da.


Zinta garraiatzailea irristatzearen arrazoia eta doikuntza metodoak sartzea\nZinta garraiatzaileamotak: sare-gerrikoa, zinta garraiatzailea, altzairu herdoilgaitzezko sare gerrikoa, sare gerriko garraiatzailea, estalkien sare gerrikoa, labe sare gerriko labea, tenperatura altuko sare gerrikoa, altzairu herdoilgaitzezko sare metal gerrikoa, altzairu herdoilgaitza garraiatzeko gerrikoa, sare gerriko fabrika, sare bodega eta abar. .\nZinta garraiatzailea funtzionatzerakoan irristatzeko arrazoi ugari dago. Honako hauek dira ohiko arrazoiak eta irtenbideak:\n1. Hasierako tentsioa txikiegia da. Danborra uzten duen gerrikoaren tentsioa nahikoa ez bada, gerrikoak irrist egingo du. Egoera hori abiaraztean gertatu ohi da. Irtenbidea tenkatzeko gailua doitzea da hasierako tentsioa handitzeko.\n2. Arrabol eragilearen eta zinta garraiatzailearen arteko marruskadura ez da nahikoa irristatzea eragiteko. Baztertzeko arrazoi nagusia ura edo ingurune hezea garraiatzailea da. Irtenbidea da errosin hautsa ontzian gehitzea. Hala ere, ez ezazu eskuz gehitu, baina erabili putz egiteko gailu bat putz egiteko, lesio pertsonalak ekiditeko.\n3. Atzeko errodamenduen errodamendua hondatuta dago eta ezin da biratu edo goiko eta beheko errodamenduak gehiegi hondatu dira. Kalteen kausa da isatsa gehiegi flotatzen dela eta pieza kaltetuak edo malguak ezin direla konpondu edo ordeztu denborarekin, erresistentzia eta irristatzea areagotuz.\n4. Abiarazte abiadura bizkorra bada, irrist egin dezake. Une honetan, moteltzen has zaitezke. Urtxintxa kaiola batekin, bi footing egin ondoren has zaitezke eta irristaketak modu eraginkorrean gainditu ditzakezu.\n5. Zinta garraiatzailearen karga astunegia bada, edukiera gainditzen denean irrist egingo da. Une honetan irristatzearen abantaila elektrizitatea babestea da. Bestela, elektrizitatea denbora luzez erre egingo da. Hala ere, funtzionamenduan, istripua izan zen. Zinta garraiatzailearen irristaketa gainditzeko, irristatzearen zergatia aurkitu behar da lehenik, eta ondoren neurri eraginkorrak har daitezke.\nAltzairu herdoilgaitzezko sareko gerrikoaren ehuntze metodoaren sarrera


Lubrifikazio Ekipamendua, Makineria Lubrifikazioa - Bloga\nBLOG - Lubrifikazio Ekipoak, Makineria Lubrifikazioa\nBloga[posta elektroniko bidez babestua]2017-07-01T10: 53: 56 + 00: 00\nBezero batzuk nahastuta daude olioaren eta koipearen koipearen koipearen arteko ezaugarriekin, gure webgunean, orain olioaren eta koipearen arteko 8 ezaugarri ezberdin zerrendatzen ari gara behean: 1. Olioaren arteko itsaspen ezaugarria. [...]\nLinea bakarreko lubrifikazio-sistemak lubrifikazio-sistema progresiboa ere deitzen zaio, fidagarritasun handikoa, jarraipen automatikoaren errendimendua, lubrifikazio-ekipamendu aurreratu eta ezin hobea dena, abantaila hauek ditu: 1. Linea bikoitzeko lubrifikazio-sistemak [...]\n4 lerro bikoitzeko lubrifikazio-sistema mota daude jarraian aurkezten den moduan: Eskuzko terminala lerro bikoitzeko lubrifikazio-sistema: norabide-kontroleko balbulak eta lubrifikazio-ponpak bultzatutako presioaren bidez entregatu eta kontrolatzen duen lubrifikatzailea. [...]\nLubrifikaziorako Banatzaileak Lubrifikaziorako Gure produktuen lerroa eguneratzen ari gara merkatua gertutik jarraitzeko, mesedez jarri arreta gure webean elementu gehiago lortzeko. Makinen piezak zehatz-mehatz egokitzen dira funtzionamendu luzearen ondoren ere, [...]\nLubrifikazio-sistema zentralizatuko fabrikatzaile hauek bezeroei erantzun posible guztiak ematen dizkiete, behar eta aurrebaldintza guztiak ase daitezen. Gidatzaile batzuek olio-ponpa eta ponpa birakaria eskaintzen dituzte erabiliz [...]\nNoria Reliability Solutions da Ipar Amerikako kontinentearen barruan eta haratago mundu mailako lubrifikazio-ekipoen programak antolatzearen eta instalatzearen ardura. Erredakzioan bezero bakoitzak emandako ekipamendu-zerrenda erabiltzen da [...]\nNola eguneratu zure lubrifikazio plana, sei modu errazak soilik\nGaur egungo negozio-munduan, non inbertitzaileek inbertsioaren errentagarritasun optimoa bilatzen duten, ingeniaritza ekipamenduen lubrifikazio-planak ez zaie arreta egokia ematen. Behar bezala egiten bada, zure lubrifikazio-ekipoak galerak murrizten ditu bitartean [...]\nNola aukeratu lubrifikatzaile hornitzaile egokia?\nIndustria gisa, zer nolakotasun bilatuko zenituzke lubrifikatzaile-hornitzaile egokia bilatzean, batez ere turbina, konpresore zentrifugoak, engranaje-kutxak, sistema hidraulikoak, lubrifikazio-sistemak dituen flota handiak dituen enpresa baten jabea bazara? Lubrifikazioa [...]\nBernizaren kontrolari buruzko aholkuak\nTenperatura baxuetan turbina-olioan oxidazio-produktuen disolbagarritasunarekin arazoak izaten ari al zara? Bezero asko gurekin harremanetan jarri dira antzeko arazoekin, non funtzionamendu-tenperaturan disolbatzen den (hau da, 60-80 gradu). [...]\nLubrifikazio-olioak petrolio gordinatik erator daitezkeen lubrifikatzaileen lehengai edo elementuetako bat baino ez dira, olio batetik sortzen dena, horia eta beltzez nahastuta dagoen kolorea izateko. [...]\nLubrifikazio-programa bikoitzeko balbula normalean honako hauek osatzen dute: ZPU bildumako lubrifikazio-ponpak (Edo ponpa pertsonalizatua), deskarga-balbula, lerro bikoitzeko banaketa-balbulak, terminal tentsio-etengailuak lau tramankulu. Lubrifikazio-ponpan dagoen koipea da [...]\nLinea bikoitzeko sistemetarako lubrifikazio-mota bi daude: Lubrikatze motak Linea bikoitzeko lubrifikazio-sisteman eta ekipamenduan: 1. Eskuz funtzionatzea Lubrifikazio-sistemaren bi potentzia mota: eskuzko eskuz. [...]\nLinea bikoitzeko koipe-sistemak beheko lan-baldintza gisa erabilgarri daude. Non erabili linea bikoitzeko koipe-sistema: 1. Lubrifikazio-puntu gehiago daude eta erlazionatutako koipe-puntuak toki sakabanatuan finkatzen dira, batez ere. [...]\nLinea bikoitzeko koipe sistemaren abantaila: lerro bikoitzeko koipe banatzailearen balbularen teknikak tentsio handiagoa nahi du lubrifikazio-hodien diametro txikiagoak erabiltzea ahalbidetzen du, kanalizazio-baliabideen eta instalazioen kostua murrizten. Batez ere koipe-hodien ahalmena delako. [...]\nZer da Banatzaile Balbula bat? Banatzaile balbulak hainbat egoeratan erabiltzen dira. Gehienetan, beharrezkoa den fabrikako hainbat eszenatokitan erabiltzen dira [...]


GAUR8 - Berrikuntza\nBerrikuntza, ikerkuntza eta garapena, bedeinkatuak zarete munduko agintari guztien artean, arduraz jokatu nahi duten politikarien eta teknokrata dohatsuen artean ere, baita ostaturen bateko elkarrizketetan geroari buruz zer erran ez dakigularik eta zerbait dakigunaren itxura egin nahi dugularik aipatzen zaituztegularik, edo sukaldari baten ahotan.\nZorioneko ikerkuntza, berrikuntza eta garapenari esker Euskal Herrian jatekoak esprai gisa ekoizten dituen Europako lehen enpresa sortu dutela jakin dugu orain gutti. Pozten gara. Pozten gara ere Donostian okin aritzeko eta ogi zaletasuna sustatzeko muntatu dituzten tailerrekin. Poztu gara, aunitz, zeren gainera Europako zuzendaritzaren bateko gorespena izan dute eta etorkizuneko jarduera eta enpleguak, adituren batek erran duenez, gisako ekimenetatik etorriko baitira. Kontua da kargu ponposoa duen norbaitek hori erratea, eta proiektua kreatiboren batzuek aurkeztea egitasmo kultural baten barnean; ingelesez baldin bada, hobe. Berrikuntza, ze gauza eder, moderno eta zirraragarria. Dena hain aldakorra eta moldakorra den garaiotan, berritzeak, ikertzeak, garatzeak, mantra zoragarria osatzen du: uuummm. Gaztetasuna erantsiz gero, gaindiezina. Horretan gabiltza zuzendari, aholkulari eta hainbat kreatiboren bulegoetako kontuekin. Bistan denez, afera, diskurtsoa eta errealitatea despolitizatzea da. Espezialisten, hiperespezialisten, megaespezialisten eta harrituen arteko garaiotan pitokeria ahalik eta gehien bota, modu pinpirinean, masterren bat edo zirkulu hautatu bateko kideek soilik uler dezaketen mintzoan. Azkenean betikoa: eliteak eta hierarkiak birsortu, baina orain solas liluragarriekin. •


Webguneak eta autoak — Eibar.ORG | Eibarko peoria\nHemen zaude: Hasiera / Blogak / Teknosexua / Webguneak eta autoak\nWebguneak eta autoak\nGari Araolaza 2005/05/25 18:41\nZer dute antzerakoa autoek eta webguneek? Norberak erabiltzeko direla. Normalean presa handiarekin gabiltza, ez gara eseri eta begira gelditzen, hen eta hemen klik eta klik eginez. Eduardo Manchonek ederki azaltzen du hau bere La navegacion impaciente artikuluan.\nBa al dago hor zehar webgune bat ireki eta eskua sagutik kenduta begira-begira gelditzen denik? Ni ez behintzat. Normalean dozenaerdi fitxa izaten ditut zabalik nire Mozilla Firefox-ean eta leiho bat geldo badabil beste batera salto egiten dut zai egon gabe.\nNabigazio azkarra behar dugu beraz, eta horretarako zerbitzari eta webgune azkarraz gain, erabiltzailea eroso sentitzea lortu behar dugu, ia pentsatu gabe joan dadin berari interesatzen zaion tokira ( No me hagas pensar )\nHorretarako dira hain garrantzitsuak estandarrak. Estandar ofizialak eta de-facto, erabileraren erabileraz estandar bihurtzen doazenak.\nHorregatik oldartzen naiz horrelako bat irakurtzen dudan bakoitzean:\nBestalde, eta kritika txiki bat egin harren, azken aldian bailaren ateratzen ari diren web gune eta blog guztiak diseinu eta estruktura berdikoak dira... bat denentzako...puff...krutea da hau dena. (sic)\nSuperbai blog-eko erantzunetan irakurria\nBai, lehen ere esan dut webguneak erabiltzeko direla normalean, ez begira gelditzeko. (Noski, badaude zenbait webgune begira gelditzeko, baina ez da kasu normala). Autoak bezala.\nAutoek ere sistema bera mantentzen dute. Diseinu oso desberdinekoak aurkituko dituzu kotxe saltokian, handiak, txikiak, deportiboak, familiarentzat, noranahikoak. Hiru argazki atera ditut nik:\nHain ibilgailu desberdinak izanik, badaude zenbait elementu amankomun denek dauzkatenak, ez? eta toki berdinean jartzen dituzte, ez?\nBolantea (gurean ezkerrean)\nPedalak behekaldean, eta orden berdinean: enbragea, balazta eta azeleragailua.\nIrratia erdialdean, eskumatara.\nBolantearen atzekaldean abiadura markagailua\nHorregatik kutreak eta aspergarriak dira autoak? auto diseinatzaileak plagiatzaileak dira? (bale, agian bai, baina ez bolantea ezkerrean jartzen dutelako, je je...)\nHurrengo batean saiatuko naiz webgune baten disekzioa egin eta bolantea, kanbioen palanka eta azeleragailua normalean non datozen erakusten.\nEskerrak Maite eta Zaloari beraien ibilgailuen argazkiengatik. Citroena nerea da.\nZaloa kamioi gidari? Edo zehatzago, jabe?


Antxo,Segurtasuna | 2020-09-10 14:30:00\nKezkatuta gaude, oso.\nAzken asteetan gure herrian eman diren jazarpen ezberdinek arduraz eta zentzuz jokatzen hasteko garaia dela garbi utzi dute. Urteak daramazkigu esaten Pasaia utzita dagoela, eta azken gertakariek indartu besterik ez dute egiten gure argudioa. Gure instituzioek kanpotik datozen aginduei erantzun besterik ez dute egiten, ez dute Pasaia euren politiken erdigunean jartzen.\nDonostia eder eta turistikoan obra faraonikoak lehenesten dituzten bitartean inguruko herriak – periferia – suburbio bilakatzen ari dira. Geroz eta entzunagoa dugu “Pasaia ciudad sin ley” espresioa, eta horrek, larritu bezainbeste haserretzen gaitu. Herritarrak abandonatuta sentitzen dira, utzita.\nPasai Antxon azken asteetan eman diren jazarpenak harrera pisuek sortutako segurtasun faltan eta jatorri anitzeko gazteetan zentralizatu nahi izan dira, bide batez, ezkutuko arrazakeria ustela eta estigmatizazioa bultzatuz. Baina gure ustez, hori ez da arazoa; fokua era bat desitxuratu nahi izan dute. Lapurretan ibiltzen direnak ez dira hemen bizi, ibiltariak dira. Horregatik, guk argi utzi nahi dugu: Pasaiak, eta kasu honetan Antxok, duen gabezia harekiko dagoen utzikeria instituzionala da.\nAntxo, eta oro har Pasaia, ez da bereziki arriskutsua. Ez ditugu lapurretak onartu eta normalizatu behar, jakina, eta kale seguruak eskatzea era bat zilegi eta beharrezkoa da. Baina era berean, ezin dugu inondik inora onartu lapurretei erantzun bortitzak ematea, gure arteko indarkeriarekin ez baikoaz inora. Elkarbizitza, aniztasuna eta mugimendu askatasuna aldarrikatu behar ditugu.\nGure ustez, aurrean dugun arazoak konponbide orokorra behar du, benetan jatorriari helduko diona. Horretarako:\nEzinbestekoa da Eusko Jaurlaritzaren, Aldundiaren eta Udalaren arteko elkarlana, Antxok Donostiako “atzeko patioa” izateari utzi behar dio.\nErabat kolapsatuta dauden gizarte zerbitzuak indartu behar dira eta gizarte laguntzaileekin gaia landu.\nHerriko puntu ilunak ezabatu behar dira, horretarako ezinbestekoa den topoaren lurperatzea bultzatuz.\nGaia udaltzaingoarekin landu behar da, eta nola ez, droga ilegalen salmenta-erosketa eta kontsumoa modu kritikoan aztertu behar da.\nAuzoko merkataritza indartu behar da, auzo-herri bizia behar dugulako, arrazakeria kutsu txikiena zorrotz salatuko duen herri bizia.\nHitzak hitz direla jakinik, Antxorekin dugun konpromisoa berretsi nahi dugu. EH Bilduko kideok astebete daramagu barne-mailan gaia lantzen, aditu eta herritar ezberdinekin biltzen. Datozen egunotan, Auzo elkartearekin eta herriko gazteekin interlokuzio bideak irekitzeko ahalegina egingo dugu. Legealdi osoa daramagu Pasaia erdigunean jartzen, eta oraingo honetan ere horretan jarraituko dugu.\nPasaiako Portua,Portu Agintaritza | 2020-08-01 14:00:00\nAzken asteetako dimisioek, Pasaiako Portu Agintaritzako presidente eta zuzendariarenak tarteko, agerian utzi dute beste behin instituzio horren noraeza eta bertan agintea duten Espainiar Estatuko Gobernuaren eta Eusko Jaurlaritzaren arduragabekeria.\nKomunikabide salduenek ukatzen jarraitzen badute ere, Pasaiako Portuko datu ekonomikoek behera egiten jarraitzen dute eta Portuak badiaren inguruko herritarrekiko duen jarrerak ere okertzen jarraitzen du.\nKarga eta deskargak beti bezala egiten jarraitzeaz gain, Pasaiako Udaleko alderdi guztien artean Portu Agintaritzari eta Eusko Jaurlaritzari eskatutako Antxoko neurgailuaren zain jarraitzen dugu.\nLonjaren atzerapena urtetan eta milioi eurotan kontatu dezakegu, atzerapen horren bertsio ofiziala “estolderiarekin lotutako arazotxo bat” izaten jarraitzen badu ere eta honen azpian egina dagoen parkinaren erabilera herritarrei ukatzen jarraitzen zaie. Zer esan zahar egoitza berriaz, zeinaren lehen harria oraindik ez den jarri, portuak La Herreran bertan pabeloi berriak bata bestearen atzetik eraikitzeko arazorik ez duen bitartean. Pasai Antxori urarekin lotura ukatzen zaion bitartean edota Udala epaitegietara eramaten duten bitartean Trintxerpeko alkate-ordetza edo merkatuaren eraikinengatik, horiek ere “Portuko lurrak baitira”.\nPortu Agintaritza ez da ente abstrakto bat. Erakunde publiko bat da, maila guztietako instituzio publikoek osatzen dutena eta non aginte nagusia Espainiar Estatuko Gobernuak eta Eusko Jaurlaritzak duten. Bada garaia erakunde hauek Pasaiarengatik bustitzeko, bada garaia ente publiko gisa Portu Agintaritzak herritarrekiko errespetua eta bere jarduerekiko iraunkortasuna bultzatu ditzan. Hainbeste hamarkada eta gero pasaitarrok ez dugu gutxiago merezi.